cyanic-selkie/wikianc huggingface dataset:
ಮೈಕ್ರೋಸಾಫ್ಟ್ ವಿಷುಯಲ್ ಸ್ಟುಡಿಯೋ
ವಿಷುಯಲ್ ಸ್ಟುಡಿಯೋ 2010
ವಿಷುಯಲ್ ಸ್ಟುಡಿಯೋ 2010 IDEಯು ಮರುವಿನ್ಯಾಸಗೊಳಿಸಲ್ಪಟ್ಟಿದ್ದು, ಇದು, ಮೈಕ್ರೋಸಾಫ್ಟ್ ಪ್ರಕಾರ, UI ಸಂಘಟನೆಗಳನ್ನು ತೆರವುಗೊಳಿಸುತ್ತದೆ ಮತ್ತು "ಗಲಿಬಿಲಿ ಮತ್ತು ಸಂಕೀರ್ಣತೆಗಳನ್ನು ತಗ್ಗಿಸುತ್ತದೆ." ನೂತನ IDEಯು ಅನೇಕ ದಸ್ತಾವೇಜು ಕಿಟಕಿಗಳನ್ನು ಮತ್ತು ತೇಲುವ ಸಲಕರಣೆ ಕಿಟಕಿ ಗಳನ್ನು ಬೆಂಬಲಿಸುವುದಲ್ಲದೆ, ಉತ್ತಮಗೊಂಡ ಬಗೆಯಲ್ಲಿ ಅನೇಕ-ಪ್ರದರ್ಶಕ ಬೆಂಬಲವನ್ನು ಮುಂದೊಡ್ಡುತ್ತದೆ. IDE ಕವಚವು ವಿಂಡೋಸ್ ಪ್ರೆಸೆಂಟೇಷನ್ ಫೌಂಡೇಷನ್ (WPF) ಮೂಲಕ ಮರುಲಿಖಿತವಾಗಿದ್ದು,ಒಳಾಂಗಣಗಳನ್ನು ವ್ಯವಸ್ಥಿತ ವಿಸ್ತರಣಾ ಚೌಕಟ್ಟು ಬಳಸುವುದರ ಮೂಲಕ ಮರುವಿನ್ಯಾಸಗೊಳಿಸಲ್ಪಟ್ಟಿದ್ದು, ಅದು IDEಗಳ ನಡವಳಿಕೆಯನ್ನು ಮಾರ್ಪಡಿಸುವ ಆಳವಡಿಕೆಗಳನ್ನು ಅನುಮತಿಸುತ್ತಿದ್ದ IDEಯ ಹಿಂದಿನ ಆವೃತ್ತಿಗಳಿಗಿಂತಲೂ ಹೆಚ್ಚಿನ ವಿಸ್ತರಣಾ ಬಿಂದುಗಳನ್ನು ಮುಂದೊಡ್ಡುತ್ತದೆ. ನೂತನ ಬಹು-ಕ್ರಿಯಾಮಾಲೆ ಕ್ರಮವಿಧಿ ಭಾಷೆಯಾದ ML-ನ ಪ್ರತಿರೂಪವಾದ F ವಿಷುಯಲ್ ಸ್ಟುಡಿಯೋ 2010ರ ಒಂದು ಭಾಗವಾಗಲಿದೆ; ಓಸ್ಲೋ ಇನಿಷಿಯೇಟಿವ್ ನ ಅಂಗಗಳಾದ ಗ್ರಾಂಥಿಕ ಮಾದರಿಯ ಭಾಷೆಯಾದ M ಮತ್ತು ವಿಷುಯಲ್ ಮಾದರಿ ವಿನ್ಯಾಸಕ ಕ್ವಾಡ್ರೆಂಟ್ ಸಹ ಇದರಲ್ಲಿ ಅಡಕವಾಗಿರುತ್ತವೆ.
ವಿಷುಯಲ್ ಸ್ಟುಡಿಯೋ 2010 ಸಂಕೇತ ಸಂಪಾದಕವು ಈಗ ಆಕರಗಳನ್ನು ಎತ್ತಿತೋರಿಸುತ್ತದೆ; ಯಾವುದೇ ಚಿಹ್ನೆಯನ್ನು ಆಯ್ಕೆ ಮಾಡಿದಾಗಲೂ, ಆ ಚಿಹ್ನೆಯ ಇತರ ಎಲ್ಲಾ ಉಪಯೋಗಗಳೂ ಪ್ರಕಾಶಿತವಾಗುತ್ತವೆ. ಅಲ್ಲದೆ C++, C# ಮತ್ತು VB.NET ಕ್ರಮವಿಧಿಗಳಲ್ಲಿ ಎಲ್ಲಾ ಚಿಹ್ನೆಗಳಲ್ಲಿಯೂ ಹೆಚ್ಚುವರಿ ಶೋಧವನ್ನು ನಡೆಸುವ ಲಾಕ್ಷಣಿಕವಾದ ಕ್ಷಿಪ್ರ ಶೋಧ ವನ್ನೂ ಒಳಗೊಂಡಿದೆ. ಕ್ಷಿಪ್ರ ಶೋಧವು ಸಬ್ ಸ್ಟ್ರೀಂಗ್ ಹೊಂದುವಿಕೆ ಮತ್ತು ಕ್ಯಾಮಲ್ ಕೇಸ್ ಶೋಧಗಳಿಗೆ ಅನುವು ಮಾಡಿಕೊಡುತ್ತದೆ. ಕರೆ ಕ್ರಮಾನುಗತ ಲಕ್ಷಣಗಳು ಅಭಿವೃದ್ಧಿಕಾರಕವು ಪ್ರಸ್ತುತ ಮಾದರಿಯಿಂದ ಆಹ್ವಾನಿತವಾದ ಹಾಗೂ ಪ್ರಸ್ತುತ ಮಾದರಿಯನ್ನು ಆಹ್ವಾನಿಸಿದ ಎಲ್ಲಾ ಮಾದರಿಗಳನ್ನೂ ನೋಡಲು ಅನುಮತಿಸುತ್ತವೆ. ವಿಷುಯಲ್ ಸ್ಟುಡಿಯೋದಲ್ಲಿನ ಇಂಟೆಲಿಸೆನ್ಸ್ ಕಂಸ್ಯೂಮ್-ಫಸ್ಟ್  ರೀತಿಯನ್ನು ಬೇಬಲಿಸುವಂತಿದ್ದು, ಇದುನ್ನ ಅಭವೃದ್ಧಿಕಾರಕವು ಸ್ವೀಕರಿಸಬಹುದಾಗಿದೆ. ಈ ಕ್ರಮದಲ್ಲಿ ಇಂಟೆಲಿಸೆನ್ಸ್ ಗುರುತಿಸುವಿಕೆಗಳನ್ನು ಸ್ವಯಂ-ಪೂರ್ಣಗೊಳಿಸುವುದಿಲ್ಲ;ಇದರಿಂದ ಅಭಿವೃದ್ಧಿಕಾರಕವು ವಿವರಣಾರಹಿತ ಗುರುತಿಸುವಿಕೆಗಳನ್ನು ಉಪಯೋಗಿಸಲು (ಬದಲಾಗಬಹುದಾದ ಹಾಗೂ ಕ್ರಮ ನಾಮಗಳಂತೆ) ಮತ್ತು ಅವನ್ನು ನಂತರ ವಿವರಿಸಲು ಅನುವಾಗುತ್ತದೆ. ವಿಷುಯಲ್ ಸ್ಟುಡಿಯೋ 2010, ಬಳಸುವಿಕೆಯ ಮೂಲಕ ಅವುಗಳ ಮಾದರಿಯನ್ನು ಅರಿಯಲಾದಲ್ಲಿ, ಅವುಗಳನ್ನು ಸ್ವಯಂ ವಿವರಿಸುವುದರ ಮೂಲಕ ಸಹಾಯಕವಾಗಬಹುದು.
ವಿಷುಯಲ್ ಸ್ಟುಡಿಯೋ ತಂಡ ವ್ಯವಸ್ಥೆ 2010ವು ಸಂಕೇತನಾಮವಾಗಿ ರೊಸಾರಿಯೋ ವನ್ನು ಹೊಂದಿದ್ದು, ಅನ್ವಯಿಕ ಜೀವನಕ್ರಮ ವ್ಯವಸ್ಥೆಗೆಂದೇ ಇರಿಸಲಾಗಿದೆ. ಅದರಲ್ಲಿ ಆರ್ಕಿಟೆಕ್ಚರ್ ಎಕ್ಸ್ ಪ್ಲೋರರ್ ನಂತಹ ನವೀನ ವಿನ್ಯಾಸಕ ಸಾಧನಗಳಿದ್ದು, ಇವು ಸಚಿತ್ರವಾಗಿ ಕ್ರಮವಿಧಿಗಳನ್ನು ಮತ್ತು ಶ್ರೇಣಿಗಳನ್ನು ಹಾಗೂ ಅವುಗಳ ನಡುವಣ ಸಂಬಂಧವನ್ನು ಪ್ರದರ್ಶಿಸುತ್ತವೆ. ಇದು UML ಚಟುವಟಿಕೆಯ ನಕ್ಷೆ, ಉಪಭಾಗಗಳ ನಕ್ಷೆ,(ತಾರ್ಕಿಕ) ಶ್ರೇಣಿ ನಕ್ಷೆ, ಅನುಕ್ರಮ ನಕ್ಷೆ ಮತ್ತು ಬಳಕೆ ಕೋಶ ನಕ್ಷೆಗಳಿಗೆ ಬೆಂಬಲವೀಯುತ್ತದೆ. ವಿಷುಯಲ್ ಸ್ಟುಡಿಯೋ ತಂಡ ವ್ಯವಸ್ಥೆ 2010 ಪರೀಕ್ಷಾ ಪ್ರಭಾವ ವಿಶ್ಲೇಷಣೆ ಯನ್ನೂ ಹೊಂದಿದ್ದು, ಇದು, ನಿಜಸ್ಥಿತಿಯಲ್ಲಿ ಪರೀಕ್ಷೆಗಳನ್ನು ನಡೆಸದೆಯೇ, ಮೂಲ ಸಂಕೇತಗಳ ಮಾರ್ಪಾಡುಗಳು ಯಾವ ಪರೀಕ್ಷಾ ಕ್ರಮಗಳ ಮೇಲೆ ಯಾವ ರೀತಿಯ ಪರಿಣಾಮವನ್ನು ಬೀರುವುದೆಂಬ ಸೂಚನೆಗಳನ್ನು ನೀಡುತ್ತದೆ. ಇದು ಬೇಡವಾದ ಪರೀಕ್ಷೆಗಳನ್ನು ತಪ್ಪಿಸಿ, ಅಗತ್ಯ ಪರೀಕ್ಷೆಗಳನ್ನು ಮಾತ್ರ ಮಾಡುವ ಮೂಲಕ, ಯೋಜೆನಗಳನ್ನು ತ್ವರಿತಗೊಳಿಸುತ್ತದೆ.
ವಿಷುಯಲ್ ಸ್ಟುಡಿಯೋ ತಂಡ ವ್ಯವಸ್ಥೆ 2010 ಐತಿಹಾಸಿಕ ದೋಷಸೂಚಕ ವನ್ನೂ ಹೊಂದಿದೆ. ಪ್ರಸ್ತುತದಲ್ಲಿ ಕ್ರಿಯಾತ್ಮಕವಾಗಿರುವ ಒಟ್ಟುಗಳಲ್ಲಿ ಮಾತ್ರ ದೋಷಸೂಚನೆ ಮಾಡುವ ಈಗಿನ ದೋಷಸೂಚಕಗಳಂತಲ್ಲದೆ, ಐತಿಹಾಸಿಕ ದೋಷಸೂಚಕವು ಮೊದಲಿನ ಎಲ್ಲಾ ವಿಷಯಗಳಾದ ಹಿಂದಿನ ಕ್ರಿಯಾವಿಧಿಗಳನ್ನು, ಕ್ರಮಗಳ ಅಳತೆಗೋಲುಗಳನ್ನು, ಕಾರ್ಯಕ್ರಮಗಳನ್ನು, ಅಪವಾದಗಳನ್ನು ಹಾಗೂ ಇತ್ಯಾದಿಗಳನ್ನು ದಾಖಲಿಸುತ್ತದೆ.ಇದು ಯಾವುದಾದರೂ ದೋಷವುಂಟಾಗಿ, ಅದಕ್ಕೆ ಅಗತ್ಯವಾದ ಭಿನ್ನಸೂಚಕಸ್ಥಳವು ನಿಗದಿತವಾಗಿರದಿದ್ದಲ್ಲಿ, ಸಂಕೇತ ಕಾರ್ಯಾಚರಣೆಯನ್ನು ಮತ್ತೆ ತಿರುವಿಹಾಕಲು ಅವಕಾಶ ನೀಡುತ್ತದೆ. ಈ ಐತಿಹಾಸಿಕ ದೋಷಸೂಚಕವು ಪ್ರಸ್ತುತ ದೋಷಸೂಕಕ್ಕಿಂತಲೂ ಮಂದಗತಿಯಲ್ಲಿ ಅನ್ವಯಿಕಗಳು ಚಲಿಸುವಂತಾಗಿಸುತ್ತದೆ ಹಾಗೂ ಹೆಚ್ಚಿನ ದತ್ತವು ದಾಖಲಾತಿಗಾಗಿ ಅವಶ್ಯವಾದುದರಿಂದ ಹೆಚ್ಚು ಸ್ಮೃತಿಯನ್ನು ಬಳಸುತ್ತದೆ. ಮೈಕ್ರೋಸಾಫ್ಟ್ ಎಷ್ಟು ದತ್ತವು ದಾಖಲಾಗಬೇಕು ಎಂಬುದನ್ನು ಸಂರಚಿಸಿ, ಅಭಿವೃದ್ಧಿಕಾರಕಗಳಿಗೆ ಆಕರಗಳ ಬಳಕೆ ಮತ್ತು ಕಾರ್ಯಕ್ಷಿಪ್ರತೆ ಎರಡರ ಸಮತೋಲನವನ್ನು ಕಾಪಾಡಿಕೊಳ್ಳಲು ಅನುವು ಮಾಡಿಕೊಡುತ್ತದೆ. ವಿಷುಯಲ್ ಸ್ಟುಡಿಯೋ ತಂಡ ವ್ಯವಸ್ಥೆ 2010ನ ಪ್ರಯೋಗಾಲಯ ವ್ಯವಸ್ಥಾ ಉಪವಿಭಾಗವು ಭ್ರಾಮಕನೀತಿಯನ್ನಳವಡಿಸಿ ಇದೇ ಮಾದರಿಯ ಗಣಕವಾತಾವರಣವನ್ನು ಪರೀಕ್ಷಕರಿಗೆ ಮತ್ತು ಅಭಿವೃದ್ದಿಕಾರಕಗಳಿಗೆ ಸೃಷ್ಠಿಸಿ ಕೊಡುತ್ತದೆ. ಭ್ರಾಮಕ ಯಂತ್ರಗಳು ತಪಾಸಣಕೇಂದ್ರಗಳಿಗೆ ಲಗತ್ತಿಸಲಾಗಿದ್ದು ತನ್ಮೂಲಕ ನಂತರದ ಕಾಲದಲ್ಲಿ ವಿಷಯಸಂಬಂಧಿತವಾಗಿ ಪರಿವೀಕಿಸಲು ಮತ್ತು ಮರು ಉತ್ಪಾದಿಸಲು ಸಹಾಯಕವಾಗುತ್ತವೆ. ವಿಷುಯಲ್ ಸ್ಟುಡಿಯೋ ತಂಡ ವ್ಯವಸ್ಥೆ 2010 ಕಾರ್ಯಕಾರಿ ಗಣಕವಾತಾವರಣದ ನಿರ್ದಿಷ್ಟವಾದ ಸ್ಥಿತಿಯನ್ನು ಗ್ರಹಿಸುವ ಸಾಮರ್ಥ್ಯಗಳ ಪರೀಕ್ಷಕ ಚಾಲನೆಗಳನ್ನು ದಾಖಲಿಸುವುದಲ್ಲದೆ ಆ ಪರೀಕ್ಷೆಗಳನ್ನು ನಡೆಸಲು ತೆಗೆದುಕೊಂಡ ನಿರ್ದಿಷ್ಟ ಹಂತಗಳನ್ನೂ ದಾಖಲಿಸುತ್ತದೆ. ಈ ಹಂತಗಳನ್ನು ನಂತರ ಪುನರ್ವೀಕ್ಷಿಸಿ ಚಿಷಯಗಳ ಪುನರುತ್ಪಾದನೆ ಮಾಡಬಹುದು.
VS 2010 Fವನ್ನು ಒಳಗೊಂಡಿದ್ದು, ಇದು ಮೂಲತಃ ಮೈಕ್ರೋಸಾಫ್ಟ್ ಸಂಶೋಧನೆಯಿಂದ ಅಭಿವೃದ್ಧಿಗೊಂಡ ಒಂದು ಕಾರ್ಯಕಾರಿ ಕ್ರಮವಿಧಿ ಭಾಷೆಯಾಗಿದೆ. ಮೊದಲಿಗೆ ಐಚ್ಛಿಕ ವಿಸ್ತರಣೆಯಾಗಿದ್ದ ಇದು ಈಗ ಮುಖ್ಯವಾಹಿನಿ ಸಲಕರಣೆಯಾಗಿ ಬಡ್ತಿ ಪಡೆದಿದೆ.
VS 2010 ಏಪ್ರಿಲ್ 9, 2010ರಿಂದ ಚಿನ್ನದಂತಾಗಿದೆಯೆಂದು ವರದಿಯಾಗಿದೆ.
ಪೂರ್ವ-ಸ್ಥಾಪಿತ ಭ್ರಾಮಕ ಯಂತ್ರಗಳು
ಮೈಕ್ರೋಸಾಫ್ಟ್ ವಿಷುಯಲ್ ಸ್ಟುಡಿಯೋ ತಂಡ ವ್ಯವಸ್ಥೆ 2008 ಮತ್ತು 2005ರೊಂದಿಗೆ ಭ್ರಾಮಕ ಹಾರ್ಡ್ ಡಿಸ್ಕ್ ರೀತಿಯಲ್ಲಿ ದಸ್ತಾವೇಜಾಗಿ ಪೂರ್ವ-ಸ್ಥಾಪಿತ ಭ್ರಾಮಕ ಯಂತ್ರಗಳನ್ನು ಪ್ರಾಯೋಗಿಕ ಬಳಕೆಗಾಗಿ ನೀಡುತ್ತಲಿದೆ.
ಬಾಹ್ಯ ಕೊಂಡಿಗಳು
ವರ್ಗ:ಮೈಕ್ರೋಸಾಫ್ಟ್ ಅಭಿವೃದ್ಧಿ ಸಾಧನಗಳು ವರ್ಗ:ಮೈಕ್ರೋಸಾಫ್ಟ್ ವಿಷುಯಲ್ ಸ್ಟುಡಿಯೋ ವರ್ಗ:ಗ್ರಾಹಕ ಸಂಪರ್ಕಸಾಧನ ನಿರ್ಮಾತೃಗಳು ವರ್ಗ:ಬೀಟಾ ಸಾಫ್ಟ್ ವೇರ್ ವರ್ಗ:ಮಾಹಿತಿ ತಂತ್ರಜ್ಞಾನ ವರ್ಗ:ತಂತ್ರಾಂಶಗಳು
ಜರೀಗಿಡ
ಜರೀಗಿಡಗಳು ಬೀಜಕಣಗಳ ಮೂಲಕ ಸಂತಾನೋತ್ಪತ್ತಿ ಮಾಡುವ ಅಥವಾ ಹೂವುಗಳನ್ನು ಹೊಂದಿರದ ನಾಳೀಯ ಸಸ್ಯ ಗುಂಪಿನ ಸದಸ್ಯ. ಇವು ಪಾಚಿಗಳಿಂದ ಭಿನ್ನವಾಗಿರುತ್ತವೆ ಅಂದರೆ ನೀರು ಮತ್ತು ಪೋಷಕಾಂಶಗಳನ್ನು ಪಡೆಯಲು ಬೇಕಾದ ವಿಶಿಷ್ಟವಾದ ಅಂಗಾಂಶಗಳನ್ನು ಹೊಂದಿರುತ್ತವೆ. ಇತರ ನಾಳೀಯ ಸಸ್ಯಗಳಂತೆ ಜರೀಗಿಡಗಳು ಸಂಕೀರ್ಣವಾದ ಎಲೆಗಳನ್ನು ಹೊಂದಿರುತ್ತವೆ. ಹೆಚ್ಚಿನ ಜರೀಗಿಡಗಳು ಸುರುಳಿಯಾಕಾರದ ಫಿಟಲ್ಹೆಡ್ಗಳನ್ನು ಉತ್ಪಾದಿಸುತ್ತವೆ. ಈ ಗುಂಪಿನಲ್ಲಿ ಸುಮಾರು ೧೦೫೬೦ ಪ್ರಸಿದ್ಧ ಜಾತಿಗಳು ಇವೆ. ಜರೀಗಿಡಗಳ ಪಳೆಯುಳಿಕೆಗಳು ೩೬೦ ದಶಲಕ್ಷ ವರ್ಷಗಳ ಹಿಂದೆ ಕಾಣಿಸಿಕೊಂಡರೂ ಅದರ ಬಹುತೇಕ ಪ್ರಸ್ತುತ ಕುಟುಂಬಗಳು ಮತ್ತು ಪ್ರಭೇದಗಳು ಸುಮಾರು ಕ್ರಿ.ಶ. ೧೪೫ ದಶಲಕ್ಷ ವರ್ಷಗಳ ಹಿಂದೆ ಕಾಣಸಿಗಲು ಆರಂಭವಾಯಿತು.
=ಬೆಳವಣಿಗೆ= ಜರೀಗಿಡಗಳು ಅರೆವಿದಳನದ ಮೂಲಕ ಹಾಪ್ಲಾಯ್ಡ್ ಬೀಜಕಗಳನ್ನು ಉತ್ಪಾದಿಸುತ್ತದೆ. ಈ ಮೂಲಕ ಸ್ವ-ಜೀವಿತ ಹ್ಯಾಪ್ಲಾಯ್ಡ್ ಗ್ಯಾಮೀಟೊಫೈಟ್ ಆಗಿ ಬೆಳೆಯುತ್ತದೆ. ಗ್ಯಾಮೀಟೊಫೈಟ್ ವಿಶಿಷ್ಟವಾಗಿ ಒಂದು ದ್ಯುತಿಸಂಶ್ಲೇಷಕ ಪ್ರೋಥಾಲಸ್ ಅನ್ನು ಹೊಂದಿರುತ್ತದೆ. ಗ್ಯಾಮಿಟೋಫೈಟ್ ಮಿಟೋಸಿಸ್ನಿಂದ ಗ್ಯಾಮೆಟ್ಗಳನ್ನು ಉತ್ಪಾದಿಸುತ್ತದೆ. ಸಾಮಾನ್ಯವಾಗಿ ಅದೇ ಪ್ರೋಥಾಲಸ್ನಲ್ಲಿ ವೀರ್ಯ ಮತ್ತು ಮೊಟ್ಟೆಗಳು ಎರಡೂ ಇರುತ್ತವೆ. ಫ್ಲ್ಯಾಗ್ಲೆಲೇಟ್ ವೀರ್ಯಾಣು ಮೊಟ್ಟೆಯನ್ನು ಫಲವತ್ತಾಗಿಸುತ್ತದೆ ಇದು ಪ್ರೋಥಾಲಸ್ಗೆ ಅಂಟಿಕೊಂಡಿರುತ್ತದೆ. ಫಲವತ್ತಾದ ಮೊಟ್ಟೆಯು ಡಿಪ್ಲಾಯ್ಡ್ ಝೈಗೋಟ್ ಮತ್ತು ಮಿಟೋಸಿಸ್ನಿಂದ ಡಿಪ್ಲಾಯ್ಡ್ ಸ್ಪೊರೊಫೈಟ್ (ವಿಶಿಷ್ಟ ಜರೀಗಿಡ ಸಸ್ಯ) ಆಗಿ ಬೆಳೆಯುತ್ತದೆ.
=ವರ್ಗೀಕರಣ= ಜರೀಗಿಡಗಳ ನಾಲ್ಕು ವರ್ಗಗಳು
=ಉಪಯೋಗ= ಜರೀಗಿಡಗಳು ಪ್ರಮುಖ ಆರ್ಥಿಕ ಪ್ರಾಮುಖ್ಯತೆ ಹೊಂದಿಲ್ಲ. ಆಹಾರ, ಔಷಧ, ಜೈವಿಕ ಗೊಬ್ಬರವಾಗಿ, ಅಲಂಕಾರಿಕ ಸಸ್ಯಗಳಾಗಿ ಮತ್ತು ಕಲುಷಿತ ಮಣ್ಣಿನ ನಿವಾರಣೆಗಾಗಿ ಬಳಸಲಾಗುತ್ತದೆ. ವಾತಾವರಣದಿಂದ ಕೆಲವು ರಾಸಾಯನಿಕ ಮಾಲಿನ್ಯಕಾರಕಗಳನ್ನು ತೆಗೆದುಹಾಕಲು ಕೆಲವು ಜರೀಗಿಡ ಪ್ರಭೇದಗಳನ್ನು ಬಳಸುತ್ತಾರೆ.
=ಉಲ್ಲೇಖ= <References />
ವರ್ಗ:ಔಷಧೀಯ ಸಸ್ಯಗಳು ವರ್ಗ:ಆಳ್ವಾಸ್ ಶೋಭವನ
ಮಧುಮಿತಾ ಬಿಶ್ತ್
thumb|ಮಧುಮಿತಾ ಬಿಶ್ತ್ ಮಧುಮಿತಾ ಬಿಶ್ತ್ (೫ ಆಕ್ಟೋಬರ್ ೧೯೬೪) ಮಾಜಿ ಬ್ಯಾಡ್ಮಿಂಟನ್ ಆಟಗಾರ್ತಿ.ಅವರು ಎಂಟು ಬಾರಿ ರಾಷ್ಟ್ರೀಯ ಸಿಂಗಲ್ಸ್ ಚಾಂಪಿಯನ್,                                             ಒಂಬತ್ತು ಬಾರಿ ಡಬಲ್ಸ್ ವಿಜೇತ ಮತ್ತು ಹನ್ನೆರಡು ಬಾರಿ ಮಿಶ್ರ ಡಬಲ್ಸ್ ವಿಜೇತರಾಗಿದ್ದಾರೆ.ಅವರು ರೈಟ್-ಹ್ಯಾಂಡ್ ಆಟಗಾರ್ತಿ.
ಜನನ
ಮಧುಮಿತಾ ಬಿಶ್ತ್ ರವರು ಭಾರತದ ಪಶ್ಚಿಮ ಬಂಗಾಳದ ಜೈಪೈಗುರಿಯಲ್ಲಿ ಜನಿಸಿದರು.
ವೈವಾಹಿ ಜೀವನ
ಅವರು ೧೯೮೩ ರಲ್ಲಿ ಸಹ ಬ್ಯಾಡ್ಮಿಂಟನ್ ಆಟಗಾರ ವಿಕ್ರಮ್ ಸಿಂಗ್ ಬಿಶ್ತೆಗೆ ವಿವಾಹವಾದರು ಮತ್ತು ೧೯೯೩ ರಲ್ಲಿ ಗಂಡು ಮಗುವನ್ನು ಆಶೀರ್ವದಿಸಿದರು.
ವೃತ್ತಿ ಜೀವನ
ಆಕೆಯ ಕಷ್ಟದ ಸಂದರ್ಭದಲ್ಲಿ ತನ್ನ ಆಟ್ಟಕ್ಕೆ ಅಡಚಣೆಯನ್ನುಂಟು ಮಾಡಲು ಅವರು ಎಂದಿಗೂ ಅವಕಾಶ  ನೀಡಲಿಲ್ಲ.ಮಧುಮಿತಾ ಅವರು ಐರನ್  ಲೇಡಿ ಆಫ್ ಬ್ಯಾಡ್ಮಿಟನ್ ಎಂದು ಕರೆಯಲ್ಪಟ್ಟರು.ಅವರು ಒಂದು ವರ್ಷಕ್ಕೂ ಹೆಚ್ಚಿನ ಕಾಲ ಭಾರತೀಯ ತಂಡದ ಪ್ರಮುಖ ತರಬೇತುದಾರರಾಗಿ ಸೇವೆ ಸಲ್ಲಿಸಿದ್ದರು. ಅರ್ಜುನ ಪ್ರಶಸ್ತಿ ಪಡೆದ ಬಿಶ್ತ್ ಅವರು ಭಾರತಕ್ಕೆ ಹಲವಾರು ಕೊಡುಗೆ ಸಲ್ಲಿಸಿದ್ದಾರೆ. ಅವರು ಮದುವೆಯಾದ ನಂತರ ಆಡುವುದನ್ನು ನಿಲ್ಲಿಸಲಿಲ್ಲ. ಅದೇ ಮಟ್ಟದಲ್ಲಿ ಮತ್ತು ಬದ್ಧತೆ ಭಾವೋದ್ರೇಕದೊಂದಿಗೆ ಆಡುತ್ತಿದರು. ಆಟಗಾರರು ಸೈನಾ ನೆಹವಾಲ್ನ, ವಿಮಲ್ ಕುಮಾರ್, ಎಸ್.ವಿ ಆರಿಫ್ ಆಫ್ ಜ್ವಾಲಾ ಗುಟ್ಟಾ ಮತ್ತು ಅಶ್ವಿನಿ ಪೊನಾಪ್ಪ ಮತ್ತು ಪಿ.ವಿ. ಸಿಂಧು, ಪರುಪಳ್ಳಿ ಕಶ್ಯಪ್ ಮುಂತಾದ ತಮ್ಮ ವೈಯಕ್ತಿಕ ತರಬೇತುದಾರರನ್ನು ಹೊಂದಿರಬಹುದು ಆದರೆ ಅವರು ೫೦ ವರ್ಷ ವಯಸ್ಸಿನ, ಶಕ್ತಿಯುತ ಮತ್ತು ಉತ್ಸಾಹಿ ಮಹಿಳೆಯನ್ನು ಹೊಂದಿದ್ದಾರೆ. ಭಾರತೀಯ ಆಟಗಾರರ ನೈತಿಕತೆ ಮತ್ತು ಆತ್ಮವಿಶ್ವಾಸವನ್ನು ಹೆಚ್ಚಿಸಲು ಪ್ರತಿಯೊಂದು ಪಂದ್ಯದಲ್ಲಿಯೂ ಕಂಡುಬರುತ್ತದೆ. ಮೇ ೨೦೧೪ರಲ್ಲಿ ಉಬರ್ ಕಪ್ ಪಂದ್ಯಾವಳಿಯ ಮೊದಲು ಭಾರತೀಯ ತಂಡದ ಸಹಾಯಕ ತರಬೇತುದಾರರಾಗಿ  ಆಯ್ಕೆಯಾದರು.
ಪ್ರಶಸ್ತಿಗಳು
ಅವರು ೨೦೦೬ರಲ್ಲಿ ಪದ್ಮಶ್ರೀ ಪ್ರಶಸ್ತಿ ಸ್ವೀಕರಿಸಿದರು. ಅವರು ೧೯೮೨ ರಲ್ಲಿ ಅರ್ಜುನ ಪ್ರಶಸ್ತಿ ಪಡೆದರು.೧೯೯೮ರಲ್ಲಿ ಏಷ್ಯನ್ ಕ್ರೀಡಾಕೂಟದಲ್ಲಿ ಕಂಚಿನ ಪದಕ ಗೆದ್ದರು.೧೯೯೨ರಲ್ಲಿ ಒಲಿಂಪಿಕ್ಸ್ ಮತ್ತು ವಿಶ್ವಕಪ್ ಆಡಿದರು. ಮಧುಮಿತಾ ಅವರು ೧೯೯೨ರಲ್ಲಿ ಟ್ರಿಪಲ್ ಕಿರೀಟವನ್ನು ಗೆದ್ದರು ಹಾಗೇ ಮಾಸ್ಕೋದಲ್ಲಿ ಯುಎಸ್ಎಸ್ಆರ್ ಓಪನ್ ಪಂದ್ಯಾವಳಿಯಲ್ಲಿ ಎರಡನೆಯ ಅತ್ಯುತ್ತಮ ಪ್ರಶಸ್ತಿ ಗೆದಿದ್ದಾರೆ. ಅವರು ಎಂಟು ಬಾರಿ ರಾಷ್ಟ್ರೀಯ ಸಿಂಗಲ್ಸಾ ಚಂಪಿಯನ್, ಒಂಬತ್ತು ಬಾರಿ ಡಬಲ್ಸ್ ಹಾಗೇ ಹನ್ನೆರಡು ಬಾರಿ ಮಿಶ್ರ ಡಬಲ್ಸ್ ವಿಜೇತರಾಗಿದ್ದಾರೆ.
ಉಲ್ಲೇಖಗಳು
ವರ್ಗ:ಕ್ರೀಡಾಪಟುಗಳು ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೭-೧೮
ಕರ್ತಾರ್ ಸಿಂಗ್
ಕರ್ತಾರ್ ಸಿಂಗ್ ಅವರು ಭಾರತೀಯ ಕುಸ್ತಿಪಟು ಆಗಿದ್ದರು. ೧೯೭೮ ಮತ್ತು ೧೯೮೬ರಲ್ಲಿ ಏಷ್ಯನ್ ಗೇಮ್ಸ್ನಲ್ಲಿ ಚಿನ್ನದ ಪದಕಗಳನ್ನು ಗೆದ್ದವರು. ಅವರು ೧೯೮೪ ಸಮ್ಮರ್ ಒಲಿಂಪಿಕ್ಸ್ನಲ್ಲಿ ಮೆನ್'ಸ್ ಫ್ರೀಸ್ಟೈಲ್ ೧೦೦ ಕೆಜಿ ರೆಸ್ಲಿಂಗ್ ನಲ್ಲಿ ೭ನೇ ಸ್ಥಾನವನ್ನು ಪಡೆದರು.
ಜನನ
ಕರ್ತಾರ್ ಸಿಂಗ್ ಅವರು ೭ ಅಕ್ಟೋಬರ್ ೧೯೫೩ರಲ್ಲಿ ಭಾರತದಲ್ಲಿರುವ ಪಂಜಾ‌ಬ್‌ನ ಇಂದಿನ ಟರ್ನ್ ತರಂ ಜಿಲ್ಲೆಯ ಸುರ್ ಸಿಂಗ್ ಗ್ರಾಮದಲ್ಲಿ ಜನಿಸಿದರು.
ಸಾಧನೆಗಳು
ಬ್ಯಾಂಕಾಕ್‌ನಲ್ಲಿ ನಡೆದ ೧೯೭೮ರ ಏಶಿಯನ್ ಗೇಮ್ಸ್ನಲ್ಲಿ ೯೦ ಕೆಜಿ ಫ್ರೀಸ್ಟೈಲ್ ವರ್ಗದಲ್ಲಿ ಮತ್ತು ಸಿಯೋ‌ಲ್‌ನಲ್ಲಿ ನಡೆದ ೧೯೮೬ರ ಏಶಿಯನ್ ಗೇಮ್ಸ್ನಲ್ಲಿ ೧೦೦ ಕೆಜಿ ಫ್ರೀಸ್ಟೈಲ್ ವರ್ಗದಲ್ಲಿ ಅವರು ಚಿನ್ನದ ಪದಕಗಳನ್ನು ಗೆದ್ದರು. ಅವರು ದೆಹಲಿಯಲ್ಲಿ ನಡೆದ ೧೯೮೨ರ ಏಶಿಯನ್ ಗೇಮ್ಸ್ನಲ್ಲಿ ೯೦ ಕೆಜಿ ಫ್ರೀಸ್ಟೈಲ್ ವರ್ಗದಲ್ಲಿ ಬೆಳ್ಳಿ ಪದಕವನ್ನು ಗೆದ್ದರು. ಅವರು ೧೯೭೮ರಲ್ಲಿ ಎಡ್ಮಂಟನ್ನಲ್ಲಿ ನಡೆದ ಕಾಮನ್ವೆಲ್ತ್ ಗೇಮ್ಸ್ನಲ್ಲಿ ೯೦ ಕೆಜಿ ಫ್ರೀಸ್ಟೈಲ್ ವರ್ಗದಲ್ಲಿ ಕಂಚಿನ ಪದಕವನ್ನು ಪಡೆದರು. ೧೯೮೦ರಲ್ಲಿ ಬ್ರಿಸ್ಬೇನ್ನಲ್ಲಿ ನಡೆದ ಕಾಮನ್ವೆಲ್ತ್ ಗೇಮ್ಸ್ನಲ್ಲಿ ೯೦ ಕೆಜಿ ಫ್ರೀಸ್ಟೈಲ್ ವರ್ಗದಲ್ಲಿ ಬೆಳ್ಳಿ ಪದಕವನ್ನು ಗೆದ್ದರು. ೧೯೮೪ರ ಲಾಸ್ ಎಂಜಲೀಸ್ ಒಲಿಂಪಿಕ್ಸ್ರಲ್ಲಿ ವಿಶ್ವದ ಶ್ರೇಷ್ಠ ಕುಸ್ತಿಪಟುಗಳಲ್ಲಿ ಏಳನೇ ಸ್ಥಾನದಲ್ಲಿ ಮುಗಿಸಿದರು. ೧೯೯೨ರಲ್ಲಿ ಕೊಲೊಂಬಿಯದಲ್ಲಿ, ೧೯೯೩ರಲ್ಲಿ ಟೊರೊಂಟೊದಲ್ಲಿ, ೧೯೯೭ರಲ್ಲಿ ಮಾರ್ಷೆನಿ (ಸ್ವಿಟ್ಜರ್ಲ್ಯಾಂಡ್) ಮತ್ತು ೧೯೯೮ರಲ್ಲಿ ಬೋಡೆಕ್ಸ್ (ಫ್ರಾನ್ಸ್) ನಲ್ಲಿ ನಡೆದ ವೆಟರನ್ಸ್ ವರ್ಲ್ಡ್ ಚಾಂಪಿಯನ್ಶಿಪ್‌ನಲ್ಲಿ ಚಿನ್ನದ ಪದಕಗಳನ್ನು ಗೆದ್ದರು. ಪಂಜಾಬ್ ಪೋಲೀಸ್ ಡೆಪ್ಯುಟಿ ಇನ್ಸ್ಪೆಕ್ಟರ್ ಜನರಲ್ ಆಗಿ ಕರ್ತಾರ್ ಸಿಂಗ್ರವರು ೨೦೧೧ರಲ್ಲಿ ನ್ಯೂ ಯಾರ್ಕ್ನಲ್ಲಿ ನಡೆದ ವರ್ಲ್ಡ್ ಪೊಲೀಸ್ ಗೇಮ್ಸ್ನಲ್ಲಿ ೯೬ ಕೆಜಿ ವರ್ಗದಲ್ಲಿ ಚಿನ್ನದ ಪದಕವನ್ನು ಪಡೆದರು. ಅವರು ಕೆನಡಿಯನ್ ಕುಸ್ತಿಪಟುವನ್ನು ಸೋಲಿಸಿದರು.
೧೯೮೨ರಲ್ಲಿ ಅರ್ಜುನ ಪ್ರಶಸ್ತಿ ವಿಜೇತ ಮತ್ತು ೧೯೮೭ರಲ್ಲಿ ಪದ್ಮ ಶ್ರೀ ಪ್ರಶಸ್ತಿ ವಿಜೇತ ಕರ್ತಾರ್ ಸಿಂಗ್ ಅವರಿಗೆ ಭಾರತೀಯ ಕುಸ್ತಿ ವಲಯದಲ್ಲಿ ಗೌರವಾನ್ವಿತ ಹೆಸರಿದೆ. ಸುರ್ ಸಿಂಗ್ ಗ್ರಾಮದಿಂದ ತಮ್ಮ ನಿವಾಸವನ್ನು ಜಲಂಧರ್ಗೆ ಸ್ಥಳಾಂತರಿಸಿದರು, ಅಲ್ಲಿ ಅವರು ಪೋಲಿಸ್ ಅಧೀಕ್ಷಕರಾಗಿ ಮತ್ತು ಪಂಜಾಬ್ನ ನಿರ್ದೇಶಕರಾಗಿ ಕಾರ್ಯನಿರ್ವಹಿಸಿದರು.
thumb|ಕರ್ತಾರ್ ಸಿಂಗ್
ರಾಜಕೀಯ ಜೀವನ
೨೦೧೭ರ ಪಂಜಾಬ್ ಚುನಾವಣೆಗಳಲ್ಲಿ ಟರ್ನ್ ತರಂ ಎಂಬ ಪಂಜಾಬ್ನಲ್ಲಿರುವ ಜಿಲ್ಲೆಯಲ್ಲಿ ಕರ್ತಾರ್ ಸಿಂಗ್ ತಮ್ಮ ರಾಜಕೀಯ ಚೊಚ್ಚಲವನ್ನು ಮಾಡಿದರು. ಅವರು ಆಮ್ ಆದ್ಮಿ ಪಾರ್ಟಿಯ ಅಭ್ಯರ್ಥಿಯಾಗಿದ್ದರು. ತನ್ನ ರಾಜಕೀಯ ಪ್ರಚಾರದಲ್ಲಿ ಕರ್ತಾರ್ ಸಿಂಗ್ರವರು ಔಷಧ ಚಟದ ಸಮಸ್ಯೆಗಳ ಬಗ್ಗೆ ಮಾತಾಡಿದರು. "ಈ ಪ್ರದೇಶದಲ್ಲಿ ಸರ್ಕಾರದ ಶಿಕ್ಷಣ ವ್ಯವಸ್ಥೆಯು ಕುಸಿದಿದೆ ಮತ್ತು ಕ್ರೀಡಾಂಗಣಗಳಿಲ್ಲ. ಕ್ರೀಡಾ ಕ್ಷೇತ್ರಗಳಲ್ಲಿ ಸಮಯವನ್ನು ಕಳೆದುಕೊಳ್ಳುವ ಬದಲು ಯುವಕರು ಔಷಧಿಗಳಿಗೆ ಕೊಂಡಿಯಾಗಿದ್ದಾರೆ" ಎಂದು ಕರ್ತಾರ್ ಸಿಂಗ್ರವರು ತಮ್ಮ ಹೊಸ ಬೆಂಬಲಿಗರೊಂದಿಗೆ ಸಂವಹನ ಮಾಡುವಾಗ ಹೇಳಿದರು.
ಕ್ರೀಡಾ ವೃತ್ತಿಜೀವನ
ರೆಸ್ಲಿಂಗ್ ಫೆಡರೇಶನ್ ಆಫ್ ಇಂಡಿಯಾ (ಡಬ್ಲ್ಯೂಎಫ್ಐ) ಮತ್ತು ಇಂಟರ್ನ್ಯಾಷನಲ್ ಫೆಡರೇಶನ್ (ಎಫ್ಐಎಲ್ಎ) ೨೦೧೨ರ ಶಹೀದ್ ಭಗತ್ ಸಿಂಗ್ ಇಂಟರ್ನ್ಯಾಷನಲ್ ವ್ರೆಸ್ಲಿಂಗ್ ಟೂರ್ನಮೆಂಟ್ ಮುಂದೂಡಲ್ಪಟ್ಟ ಆದೇಶಗಳನ್ನು ನಿರಾಕರಿಸಿದ ಬಗ್ಗೆ ಕರ್ತಾರ್ ಸಿಂಗ್ ರವರು ಒಂದು ಪ್ರಮುಖ ವಿವಾದವನ್ನು ಕೋರಿದರು. ಕರ್ತಾರ್ ಸಿಂಗ್ ಸ್ಪಷ್ಟವಾಗಿ ರೆಸ್ಲಿಂಗ್ ಫೆಡರೇಶನ್ ಆಫ್ ಇಂಡಿಯಾವನ್ನು ಕಡೆಗಣಿಸಿ ಇಂಟರ್ನ್ಯಾಷನಲ್ ಫೆಡರೇಶನ್ ಮತ್ತು ಭಾರತ ಸರ್ಕಾರದೊಂದಿಗೆ ಅಗ್ರ ಭಾರತೀಯ ಕುಸ್ತಿಪಟುಗಳು ಅಥವಾ ಇತರ ರಾಷ್ಟ್ರೀಯ ಒಕ್ಕೂಟದ ಯಾವುದೇ ಕುಸ್ತಿಪಟುಗಳು ಭಾಗವಹಿಸದ ಪಂದ್ಯಾವಳಿಯನ್ನು ನಡೆಸಿದರು. ಹಿಂದಿನ ಡಬ್ಲ್ಯೂಎಫ್ಐ ನ ಪ್ರಧಾನ ಕಾರ್ಯದರ್ಶಿಯಾಗಿದ್ದ ಕರ್ತಾರ್ ಸಿಂಗ್ ಅವರು ೧ ಕೋಟಿ ರೂಪಾಯಿಗಳನ್ನು ಟೂರ್ನಮೆಂಟ್ಗೆ ಪ್ರಾಯೋಜಕತ್ವವಾಗಿ ಸಂಗ್ರಹಿಸಿದ್ದಾರೆ ಎಂದು ರೆಸ್ಲಿಂಗ್ ಫೆಡರೇಶನ್ ಆ ಇಂಡಿಯಾ ಆರೋಪಿಸಿದ್ದಾರೆ. ಡಬ್ಲ್ಯೂಎಫ್ಐ ತನ್ನ ಸ್ಥಾನವನ್ನು ವಿವರಿಸಲು ಅವಕಾಶಗಳನ್ನು ನೀಡಿದರೂ ಕರ್ತಾರ್ ಸಿಂಗ್ ಅವರ ಆಡಿಟೆಡ್ ಕಾತೆಗಳನ್ನು ಡಬ್ಲ್ಯೂಎಫ್ಐಗೆ ಸಲ್ಲಿಸಲು ನಿರಾಕರಿಸಿದರು. ಡಬ್ಲ್ಯೂಎಫ್ಐನ ಶಿಸ್ತಿನ ಸಮಿತಿಯು ಅದರ ಸಾಮಾನ್ಯ ಮಂಡಳಿಯ ಅನುಮತಿಯೊಡನೆ ಕರ್ತಾರ್‌ರವರಿಗೆ ಆರು ವರ್ಷಗಳ ನಿಷೇಧವನ್ನು ನೀಡಿದೆ.
ಉಲ್ಲೇಖಗಳು
ವರ್ಗ:ಕ್ರೀಡಾಪಟುಗಳು
ಎಡ್ ಸ್ಟಫ್ಫೋರ್ಡ್
ಎಡ್ ಸ್ಟಫ್ಫೋರ್ಡ್ ಒಬ್ಬ ಬ್ರಿಟಿಶ್ ಪರಿಶೋಧಕ   (ಹುಟ್ಟಿದು ಪೀಟರ್ಬಾರೋಉಗ್ಹ್, ಕೇಂಬ್ರಿಡ್ಜೆಶೈರ್ ೧೯೭೫ರಲ್ಲಿ).
ಇವರು ಆಗಸ್ಟ್ ೨೦೧೦ ಅಂದು ಆಮಜೊನ್ ನದಿಯ ಉದಕ್ಕೂ ನಡೆದ ಮೊದಲ ವ್ಯಕ್ತಿ ಆದರು. ಸ್ಟಫ್ಫೋರ್ಡ್ರವರ ಯಾತ್ರೆ ಇವರ ಓರ್ವ ಗೆಳಯನೊಡನೆ ಶುರ್ವದದ್ದು ಪೆರುವಿನ ದಕ್ಷಿಣ ಕಡಲತೀರದಲ್ಲಿ, ೨ ಏಪ್ರಿಲ್ ೨೦೦೮ ರಂದು; ಆದರೆ ಇವರ ಗೆಳಯ ಲುಕ್ ಇವರನ್ನು ೩ ತಿಂಗಳ ನಂತರ ಬಿಟ್ಟಿ ಹಿಂತಿರುಗಿದರು, ಸ್ಟಫ್ಫೋರ್ಡ್ ತಮ್ಮ ಯಾತ್ರೆಯನ್ನು ಗಡಿಎಲ್ "ಚೋ" ಸಂಚೆಜ್ ರಿವೇರ ಜೊತೆ ಮುಗಿಸಿದರು. ಇವರು ಈ ಸಾದನೆಯನ್ನು ಹಲವರು ಧರ್ಮಾರ್ಥ ಸಂಸ್ಥೆಗಳಿಗಾಗಿ ಹಮ್ಮಿಕೊಂಡರು. ಮೇ 2009 ಸ್ಟಫ್ಫೋರ್ಡ್ ರಾಯಲ್ ಜೆಒಗ್ರಫಿಕಾಲ್ ಸೊಸೈಟಿಯಾ ಜೆಒಗ್ರಫಿಕಾಲ್ (ಮಗಜಿನೆ) ಮುಕಪುಟದಲ್ಲಿ ಕಂಡು ಬಂದರು
ಪ್ರಿನ್ಸ್'ಸ ರೈನ್ಫಾರೆಸ್ತ್ಸ್ ಪ್ರಾಜೆಕ್ಟ್
ಆಗಸ್ಟ್ ೨೦೦೯ ಸ್ಟಫ್ಫೋರ್ಡ್ ಪ್ರಿನ್ಸ್'ಸ ರೈನ್ಫಾರೆಸ್ತ್ಸ್ ಪ್ರಾಜೆಕ್ಟ್ ಗಾಗಿ ಪಾಕ್ಷಿಕ ಬ್ಲಾಗ್ ಬರಯಲು ಶುರುಮಾಡಿದರು.
ಬಾಹ್ಯ ಕೊಂಡಿಗಳು
ವರ್ಗ:1975ರಲ್ಲಿ ಜನಿಸಿದವರು ವರ್ಗ:Explorers ವರ್ಗ:British explorers ವರ್ಗ:ಜೀವಿತ ವ್ಯಕ್ತಿಗಳು ವರ್ಗ:English explorers ವರ್ಗ:British bloggers ವರ್ಗ:People from Peterborough ವರ್ಗ:Old Uppinghamians ವರ್ಗ:Devonshire and Dorset Regiment officers ವರ್ಗ:ಸ್ಯಾಂಡ್ಹರ್ಸ್ಟ್ ನ ಪದವೀಧರರು ವರ್ಗ:ಜನ
ರೂಪಾ ಉನ್ನಿಕೃಷ್ಣನ್
ವೈಯಕ್ತಿಕ ಜೀವನ
ಉನ್ನಿಕೃಷ್ಣನ್ ಅವರು ೨೦೧೩ರಲ್ಲಿ ಯು.ಎಸ್. ನಾಗರಿಕರಾದರು. ಅವರು ಮೆಟ್ರೋಪಾಲಿಟನ್ ಮ್ಯೂಸಿಯಂ ಆಫ್ ಆರ್ಟ್ನ ಮಾಜಿ ಮುಖ್ಯ ಡಿಜಿಟಲ್ ಅಧಿಕಾರಿಯಾಗಿದ್ದ ಶ್ರೀನಾಥ್ ಶ್ರೀನಿವಾಸನ್ ಅವರನ್ನು ಮದುವೆಯಾದರು.
ಅವರು ಮಹಿಳೆಯರ ಕ್ರಿಶ್ಚಿಯನ್ ಕಾಲೇಜ್, ಚೆನೈನಲ್ಲಿ ತಮ್ಮ ಬಿ. ಎ. ಪದವಿ ಪಡೆದರು. ಅವರು ಚೆನೈನ ಎಥಿರಾಜ್ ಕಾಲೇಜಿನ ಆರ್ಥಿಕ ಇತಿಹಾಸ ಆಕ್ಸ್ಫರ್ಡ್ನಲ್ಲಿ ಬ್ಯಾಲಿಯೋಲ್ನಲ್ಲಿ ಎಂ. ಎ. ಮತ್ತು ಸೆಡ್ ಸ್ಕೂಲ್ ಆಫ್ ಬಿಸಿನೆಸ್ ಆಕ್ಸ್ಫರ್ಡ್ನಲ್ಲಿ ತನ್ನ ಎಂ. ಬಿ. ಎ. ಪದವಿಯನ್ನು ಪಡೆದರು.
ವೃತ್ತಿ ಜೀವನ
೧೯೯೯ ರಲ್ಲಿ ಭಾರತದ ರಾಷ್ಟ್ರಪತಿ ಮಂಡಿಸಿದ ಭಾರತದ ಅತ್ಯುನ್ನತ ಕ್ರೀಡಾ ಪ್ರಶಸ್ತಿ ಆದ (ಖ್ಯಾತಿಯ ಸ್ಪೋರ್ಟ್ಸ್ ಹಾಲ್ಗೆ ಸಮನಾಗಿ) ಅರ್ಜುನ ಪ್ರಶಸ್ತಿಯನ್ನು ಉನ್ನಿಕೃಷ್ಣನ್ ಗೆದ್ದುಕೊಂಡರು. ಈ ಪ್ರಶಸ್ತಿಯು ಕೌಲಾಲಂಪುರ್ನಲ್ಲಿ ನೆಡೆದ XVI ನೇ ಕಾಮನ್ವೆಲ್ತ್ ಕ್ರೀಡಾಕೂಟದಲ್ಲಿ ಚಿನ್ನದ ಪದಕ ಮತ್ತು ದಾಖಲೆಯನ್ನು ಒಳಗೊಂಡಂತೆ ಅವರ ಬಹುರಾಷ್ಟ್ರೀಯ ಪದಕಗಳನ್ನು ಪಡೆದ ಸಾಧನೆಯ ಗುರುತಿಗಾಗಿ ನೀಡಲಾಯಿತು. ಈ ಸಾಧನೆಯು ಮಲೇಷಿಯಾದಲ್ಲಿ ೧೯೯೮, ಮಹಿಳಾ ಪೀಡಿತ ಕ್ರೀಡಾ ರೈಫಲ್, ವಿಶ್ವ ಶೂಟಿಂಗ್ ಗ್ರಾಂಡ್ ಪ್ರಿಕ್ಸ್ ನಲ್ಲಿ ಬೆಳ್ಳಿ ಪದಕ, ಅಡಿ. ಬೆನ್ನಿಂಗ್, ಜಾರ್ಜಿಯಾ, ೧೯೯೮, ದಕ್ಷಿಣ ಏಷ್ಯಾದ ಮಟ್ಟದಲ್ಲಿ ಹಲವಾರು ದಾಖಲೆಗಳನ್ನು ಹೊಂದಿದೆ.
ಅವರು ಭಾರತದಲ್ಲಿ ಕ್ರೀಡಾ ಆಸಕ್ತ ಜನರಿಗೆ ಹೆಚ್ಚಿನ ಬೆಂಬಲನೀಡುವ ಬಲವಾದ ವಕೀಲರಾಗಿದ್ದಾರೆ. ಎಲ್ಲಿ ಸಂಪನ್ಮೂಲಗಳ ಕೊರತೆಇದೆಯೋ ಅಲ್ಲಿ ಅವರು ಪ್ರೋತ್ಸಾಹಕರಾಗಿದ್ದಾರೆ. ಭಾರತದಿಂದ ಬಂದ ರೋಡ್ಸ್ ಸ್ಕಾಲರ್ ಆಗಿದ್ದು, ಅವರು ಈಗ ನ್ಯೂಯಾರ್ಕ್‍ನಲ್ಲಿ ನಾವೀನ್ಯತೆ ಮತ್ತು ಉದ್ಯಮಶೀಲತೆಯ ಸಲಹೆಗಾರರಾಗಿದ್ದಾರೆ. ೧೯೯೯ ರ ವೇಳೆಗೆ, ರೂಪಾ ಅವರು ಸಾಕಷ್ಟು ಕ್ರೀಡೆಯಲ್ಲಿ ಮುಂದುವರಿದಿದ್ದು - ಭಾರತವನ್ನು ಪ್ರತಿನಿಧಿಸಿ ಪದಕಗಳನ್ನು ಪಡೆಯುವಲ್ಲಿ ಯಶಸ್ವಿಯಾಗಿದ್ದರು.
thumb|ಎಥಿರಾಜ್ ಕಾಲೇಜ್, ಚೆನ್ನೈ
ಉಲೇಖಗಳು
ವರ್ಗ:ಕ್ರೀಡಾಪಟುಗಳು ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೭-೧೮
ಹರ್ಬಿಂದರ್ ಸಿಂಗ್
ಹರ್ಬಿಂದರ್ ಸಿಂಗ್ (ಜುಲೈ ೮, ೧೯೪೩) ಭಾರತದ ಮಾಜಿ ಹಾಕಿ ಆಟಗಾರ.ಅವರು ಅಂತಾರಾಷ್ಟ್ರೀಯ ವೃತ್ತಿಜೀವನವನ್ನು ೧೯೬೧ ರಲ್ಲಿ ತಮ್ಮ ೧೮ ವರ್ಷಗಳ ವಯಸ್ಸಿನಲ್ಲಿ [ತಂಡದ ಯುವ ಸದಸ್ಯ] ನ್ಯೂಜಿಲೆಂಡ್ ಮತ್ತು ಆಸ್ಟ್ರೇಲಿಯಾ ಪ್ರವಾಸಕ್ಕೆ ಭಾರತೀಯ ಹಾಕಿ ತಂಡದೊಂದಿಗೆ ಆರಂಭಿಸಿದರು. ೧೯೬೧ ರಿಂದ ೧೯೭೨ರವರೆಗೆ ೧೨ ವರ್ಷಗಳ ಅವಧಿಯಲ್ಲಿ ಮೂರು ಒಲಿಂಪಿಕ್ಸ್ನಲ್ಲಿ ಭಾರತ ದೇಶವು ಪ್ರತಿನಿಧಿಸುತ್ತದೆ .ಟೋಕಿಯೊ ೧೯೬೪ - ಚಿನ್ನದ ಪದಕ [೯ ಗೋಲುಗಳನ್ನು ಗಳಿಸಿದೆ - ೯ ಗೋಲುಗಳಲ್ಲಿ ೫], ಮೆಕ್ಸಿಕೋ ೧೯೬೮ - ಕಂಚಿನ ಪದಕ [ಅತ್ಯಧಿಕ ಕ್ಷೇತ್ರ ಗೋಲುಗಳು - ೬ ಔಟ್ ೧೧], ಮತ್ತು ಮ್ಯೂನಿಕ್ ೧೯೭೨ರಲ್ಲಿ ಕಂಚಿನ ಪದಕದಲ್ಲಿ, "ವಿಶ್ವ XI" ನಲ್ಲಿ ಸೆಂಟರ್ ಫಾರ್ವರ್ಡ್ ಆಗಿ ಆಯ್ಕೆಯಾಗಿತ್ತು.
೧೯೬೬ ರಲ್ಲಿ ಬ್ಯಾಂಕಾಕ್ನ ಲ್ಲಿ ನಡೆದ ಮೂರು ಏಷ್ಯನ್ ಕ್ರೀಡಾಕೂಟಗಳಲ್ಲಿ ಅವರು ಚಿನ್ನದ ಪದಕವನ್ನು ಗೆದ್ದುಕೊಂಡರು, ಮತ್ತೊಮ್ಮೆ ೧೯೭೦ಯಲ್ಲಿ ಬ್ಯಾಂಕಾಕ್ ನಲ್ಲಿ  ಬೆಳ್ಳಿ ಪದಕ ಗೆದ್ದರು [ತಂಡದ ನಾಯಕರಾಗಿದ್ದರು] ಮತ್ತು ಸಿಯೋಲ್ನಲ್ಲಿ ೧೯೮೬ರಲ್ಲಿ ಭಾರತೀಯ ಮಹಿಳಾ ಹಾಕಿ ತಂಡದ ಮುಖ್ಯ ತರಬೇತುದಾರರಾಗಿದ್ದರು ಮತ್ತು ಕಂಚಿನ ಪದಕ ಗೆದ್ದರು.
ಅವರು ೧೯೬೩ ರಲ್ಲಿ ಲಿಯಾನ್ಸ್, ಫ್ರಾನ್ಸ್ನಲ್ಲಿ ಎರಡು ಅಂತಾರಾಷ್ಟ್ರೀಯ ಹಾಕಿ ಪಂದ್ಯಾವಳಿಗಳಲ್ಲಿ ರಾಷ್ಟ್ರವನ್ನು ಪ್ರತಿನಿಧಿಸಿದ್ದರು ಮತ್ತು ೧೯೬೬ ರಲ್ಲಿ ಹ್ಯಾಂಬರ್ಗ್, ಜರ್ಮನಿ, ಎರಡೂ ಸ್ಥಳಗಳಲ್ಲಿ ಚಿನ್ನದ ಪದಕವನ್ನು ಗೆದ್ದರು. ಹ್ಯಾಂಬರ್ಗ್ನಲ್ಲಿನ ಪಂದ್ಯಾವಳಿಗಳಲ್ಲಿ ೮ ಗೋಲುಗಳಲ್ಲಿ ೪ ಗೋಲುಗಳನ್ನು ಗಳಿಸಿದರು. ೧೯೬೭ರಲ್ಲಿ ಲಂಡನ್ ನ ಪ್ರಿ-ಒಲಿಂಪಿಕ್ಸ್ ಹಾಕಿ ಪಂದ್ಯಾವಳಿಯಲ್ಲಿ ಅವರು ರಾಷ್ಟ್ರವನ್ನು ಪ್ರತಿನಿಧಿಸಿದರು ಮತ್ತು ಕಂಚಿನ ಪದಕವನ್ನು ಗೆದ್ದರು.
ಅವರು ೧೯೬೧ ರಿಂದ ೧೯೭೨ ವರೆಗೆ ರಾಷ್ಟ್ರೀಯ ಹಾಕಿ ಚಾಂಪಿಯನ್ ಶಿಪ್ನಲ್ಲಿ ಭಾರತೀಯ ರೈಲ್ವೆ ತಂಡವನ್ನು ಪ್ರತಿನಿಧಿಸಿದ್ದರು ಮತ್ತು ೮ ಗೋಲ್ಡ್ ಹಾಗೂ ೨ ಬೆಳ್ಳಿ ಪದಕಗಳನ್ನು ಪದಕಗಳನ್ನು ಗೆದ್ದರು ಹಾಗೂ ತಂಡದ ತರಬೇತುದಾರರಾಗಿದ್ದರು.
ಅವರು ೧೯೫೯ರಲ್ಲಿ ತ್ರಿವೆಂಡ್ರಮ್ ನ ನ್ಯಾಷನಲ್ ಅಥ್ಲೆಟಿಕ್ ಚಾಂಪಿಯನ್ಷಿಪ್ನಲ್ಲಿ ಪಂಜಾಬ್ ಅನ್ನು ಪ್ರತಿನಿಧಿಸಿದರು ಮತ್ತು ಕಿರಿಯರ ೪x೧೦೦M ರಿಲೇ ರೇಸ್ ನಲ್ಲಿ ಚಿನ್ನದ ಪದಕ ಗೆದ್ದರು. ಅವರು ೧೯೬೭ರಲ್ಲಿ ಸಂಗ್ರೂರ್ [ಪಂಜಾಬ್] ನಲ್ಲಿ ನಡೆದ ಆಲ್ ಇಂಡಿಯಾ ಓಪನ್ ಅಥ್ಲೆಟಿಕ್ ಚಾಂಪಿಯನ್ಶಿಪ್ನಲ್ಲಿ ಭಾರತೀಯ ರೈಲ್ವೆ ತಂಡವನ್ನು ಪ್ರತಿನಿಧಿಸಿದರು ಮತ್ತು ೪x೧೦೦M ರಿಲೇ ರೇಸ್ನಲ್ಲಿ ಚಿನ್ನದ ಪದಕವನ್ನು ಗೆದ್ದರು. ಚಿನ್ನದ ಪದಕಗಳನ್ನು ಎರಡು ವಿಭಿನ್ನ ಕ್ರೀಡೆಗಳಲ್ಲಿ [ಹಾಕಿ ಮತ್ತು ಅಥ್ಲೆಟಿಕ್ಸ್] ಗೆಲ್ಲುವುದು ಅತ್ಯಂತ ಅಪರೂಪದ ಸಾಧನವಾಗಿದೆ.
ಅವರಿಗೆ ೧೯೬೭ರಲ್ಲಿ ಅರ್ಜುನ ಪ್ರಶಸ್ತಿ, ೧೯೬೬ರಲ್ಲಿ ರೈಲ್ವೆ ಮಂತ್ರಿ ಪ್ರಶಸ್ತಿ ಮತ್ತು ೧೯೭೨ರಲ್ಲಿ ರೈಲ್ವೆಯ ಅತ್ಯುತ್ತಮ ಕ್ರೀಡಾಪಟು ಪ್ರಶಸ್ತಿ ನೀಡಲಾಯಿತು.ಅವರು ಕ್ರೀಡಾ ವೃತ್ತಿಜೀವನದಲ್ಲಿ ವಿವಿಧ ರಾಷ್ಟ್ರೀಯ ಮತ್ತು ಅಂತರರಾಷ್ಟ್ರೀಯ ಸ್ಪರ್ಧೆಗಳಲ್ಲಿ ೩೬ ಚಿನ್ನ, ೮ ಬೆಳ್ಳಿ ಮತ್ತು ೪ ಕಂಚಿನ ಪದಕಗಳನ್ನು ಗೆದಿದ್ದಾರೆ.
ಉಲ್ಲೇಖಗಳು
ವರ್ಗ:ಕ್ರೀಡಾಪಟುಗಳು
ಹವಾ ಸಿಂಗ್
ಕ್ಯಾಪ್ಟನ್ ಹವಾ ಸಿಂಗ್(೧೬ ಡಿಸೆಂಬರ್ ೧೯೩೭-೧೪ ಆಗಸ್ಟ್ ೨೦೦೦) ಇಂಡಿಯನ್ ಹೆವಿವೇಟ್ ಬಾಕ್ಸರ್ ಆಗಿದ್ದರು, ಅವರು ತಮ್ಮ ತೂಕ ವಿಭಾಗದಲ್ಲಿ ಒಂದು ದಶಕದಲ್ಲಿ ಭಾರತೀಯ ಮತ್ತು ಏಷ್ಯಾದ ಹವ್ಯಾಸಿ ಬಾಕ್ಸಿಂಗ್ನಲ್ಲಿ ಪ್ರಾಬಲ್ಯ ಸಾಧಿಸಿದ್ದರು. thumb
ಜನನ
ಅವರು ೧೬ ಡಿಸೆಂಬರ್ ೧೯೩೭ ರಂದು ಹರಿಯಾಣದ ಉಮರ್ವಸ್ ನಲ್ಲಿ ಜನಿಸಿದರು.
ಕ್ರೀಡಾ ಜೀವನ
ಅವರು ಬ್ಯಾಂಕಾಕ್, ಥೈಲ್ಯಾಂಡ್ ನಲ್ಲಿ ೧೯೬೬ ಮತ್ತು ೧೯೭೦ ನಲ್ಲಿ ನಡೆದ ಏಷೀಯಾಡ್ ಕ್ರೀಡೆಯಲ್ಲಿ ಸತತವಾಗಿ ಚಿನ್ನದ ಪದಕ ಗೆದ್ದುಕೊಂಡ ಏಕೈಕ ಭಾರತೀಯರಾಗಿದ್ದಾರೆ. ಇದು ಈ ವರೆಗೂ ಯಾವ ಭಾರತೀಯನೂ ಮಾಡಿದಂತಹ ಸಾಧನೆಯಾಗಿದೆ. ರಾಷ್ಟ್ರೀಯ ಬಾಕ್ಸಿಂಗಿನ ಭಾರೀ ತೂಕದ ವರ್ಗದಲ್ಲಿ ೧೯೬೧ ರಿಂದ ೧೯೭೨ರ ವರೆಗೆ ಹನ್ನೊಂದು ಬಾರಿ ಚಾಂಪಿಯನ್ ಆಗಿ ಹೊರಹೊಮ್ಮಿದರು.
ಅವರು ೧೯೫೬ ರಲ್ಲಿ ಭಾರತೀಯ ಸೈನ್ಯದಲ್ಲಿ ಕೆಲಸ ಪಡೆದರು. ಅತೀ ಶೀಘ್ರದಲ್ಲೇ ಆ ಕ್ಷೇತ್ರದಲ್ಲಿ ಸ್ವತಃ ತಮ‍್ಮ ಹೆಸರನ್ನು ಪಡೆದುಕೊಂಡರು. ಹವಾ ಸಿಂಗ್ ನ್ ಮಗ ಸಂಜಯ್ ಕುಮಾರ್ ಕೂಡಾ ರಾಷ್ಟ್ರೀಯ ಬಣ್ಣಗಳನ್ನು ಧರಿಸಿ ಮತ್ತು ಬ್ಯಾಂಕಾಕ್ನಲ್ಲಿ ನಡೆದ ಏಷ್ಯನ್ ಜೂನಿಯರ್ ಚಾಂಪಿಯನ್ಶಿಪ್ನಲ್ಲಿ ಬೆಳ್ಳಿಯನ್ನು ಹೊಡೆಯುವುದರೊಂದಿಗೆ ಕುಟುಂಬದ ಆಟವಾಗಿ ಮಾರ್ಪಟ್ಟಿದ್ದಾರೆ. ೧೯೬೦ರಲ್ಲಿ ತಮ್ಮ ಪ್ರತಿಸ್ಪರ್ಧಿಯಾದ ಮೊಹಬ್ಬತ್ ಸಿಂಗ್ ಅವರನ್ನು ಸೋಲಿಸಿ ಪಶ್ಚಿಮ ಕಮ್ಯಾಂಡ್ ನ ಚಾಂಪಿಯನ್ ಆದರು. ಇದಾದ ನಂತರ ಹಿಂದಿರುಗದೆ ಸತತವಾಗಿ ೧೯೬೧ ರಿಂದ ೧೯೭೨ರವರೆಗೂ ೧೧ ನ್ಯಾಷನಲ್ ಚಾಂಪಿಯನ್ ಗರಿಯನ್ನು ತಮ್ಮ ಮುಡಿಗೇರಿಸಿಕೊಂಡರು.
ಹೆವಿವೇಟ್ ಬಾಕ್ಸರ್ನಂತೆ ತನ್ನ ಶ್ಲಾಘನೀಯ ಅಭಿನಯದಿಂದಾಗಿ, ಹವಾ ಸಿಂಗ್ ಅವರು ೧೯೬೨ ರ ಜಕಾರ್ತಾ ಏಷ್ಯನ್ ಕ್ರೀಡಾಕೂಟಕ್ಕೆ ಆಯ್ಕೆಯಾಗಿದ್ದರು. ಆದರೆ ಚೀನಾದೊಂದಿಗಿನ ಕೆಲವು ಗಡಿ ಸಮಸ್ಯೆಗಳಿಂದಾಗಿ ಅವರು ಕ್ರೀಡಾ ಈವೆಂಟ್ಗೆ ಹೋಗಲಿಲ್ಲ ಅವರು ಬ್ಯಾಂಕಾಕ್, ಥೈಲ್ಯಾಂಡ್ ನಲ್ಲಿ ೧೯೬೬ ನಡೆದ ಏಷ್ಯನ್ ಕ್ರೀಡಾಕೂಟದಲ್ಲಿ ಮತ್ತು ೧೯೭೦ ರ ಬ್ಯಾಂಕಾಕ್ನಲ್ಲಿ ನಡೆದ ಏಷ್ಯನ್ ಗೇಮ್ಸ್ನಲ್ಲಿ ಪಾಲ್ಗೊಂಡರು. ಏಷ್ಯಾದ ಕ್ರೀಡಾಕೂಟದಲ್ಲಿ ಸಿಂಗ್ ಚಿನ್ನದ ಪದಕಗಳನ್ನು ಗಳಿಸಿದರು. ಏಷ್ಯಾದ ಕ್ರೀಡಾಕೂಟದಲ್ಲಿ ಎರಡು ಚಿನ್ನದ ಪದಕಗಳನ್ನು ಗೆದ್ದ ಏಕೈಕ ಭಾರತೀಯ ಬಾಕ್ಸರ್ ಆಗಿದ್ದಾರೆ. ೧೯೭೨ ರ ತೆಹ್ರಾನ್ನಲ್ಲಿ ನಡೆದ ಏಷಿಯನ್ ಗೇಮ್ಸ್ನಲ್ಲಿ, ಹವಾ ಸಿಂಗ್ ಅವರು ಫೈನಲ್ ರೌಂಡ್ನಲ್ಲಿ ತನ್ನ ಇರಾನಿನ ಎದುರಾಳಿ ಬುರಾ ಅವರನ್ನು ಸೋಲಿಸಿದರು ಮತ್ತು ಮೂರನೆಯ ಬಾರಿಗೆ ಜಯಶಾಲಿಯಾಗಿದ್ದರು, ಆದರೆ ತೀರ್ಪುಗಾರರ ವಿವಾದಾತ್ಮಕ ತೀರ್ಮಾನಕ್ಕೆ ಅವರು ನಿಜವಾಗಿಯೂ ಅರ್ಹರಲ್ಲ ಎಂದು ಚಿನ್ನದ ಪದಕವನ್ನು ವಂಚಿತರಾದರು.
ಪ್ರಶಸ್ತಿಗಳು
ವಾಸ್ತವವಾಗಿ, ಬಾಕ್ಸಿಂಗ್ ಕೋಚ್ ಅವರ ಪ್ರಶಂಸನೀಯ ಪ್ರಯತ್ನಗಳಿಗಾಗಿ ಅವರು ಭಾರತ ಸರ್ಕಾರವು ದ್ರೋಣಾಚಾರ್ಯ ಪ್ರಶಸ್ತಿಯನ್ನು ಗೌರವಿಸಿದ್ದರು. ಆದರೆ ಅವರು ಭಾರತದ ಅಧ್ಯಕ್ಷರಿಂದ ಈ ಪ್ರಶಸ್ತಿಯನ್ನು ಸ್ವೀಕರಿಸುವ ಮುನ್ನ ಕೇವಲ ೧೫ ದಿನಗಳ ಮುಂಚಿತವಾಗಿ ಅವರು ವ್ಯತಿರಿಕ್ತವಾಗಿ ನಿಧನರಾದರು. ಅವರ ಪತ್ನಿ, ಅಂಗುರಿ ದೇವಿ ಅವರ ಪರವಾಗಿ ಅಸ್ಕರ್ ಪ್ರಶಸ್ತಿಯನ್ನು ಪಡೆದರು. ೧೯೬೬ರಲ್ಲಿ ಭಾರತ ಸರ್ಕಾರವು ಕ್ರೀಡೆಗಾಗಿಯೇ ಮೀಸಲಿಟ್ಟಿರುವ ಶ್ರೇಷ್ಠವಾದ ಅರ್ಜುನ ಪ್ರಶಸ್ತಿ ನೀಡಿ ಗೌರವಿಸಿದೆ. ಅವರು ೧೯೬೮ ರಲ್ಲಿ ಆರ್ಮಿ ಸಿಬ್ಬಂದಿ ಮುಖ್ಯಸ್ಥರಿಂದ ಅತ್ಯುತ್ತಮ ಕ್ರೀಡಾಪಟು ಟ್ರೋಫಿಯನ್ನು ತಮ್ಮದಾಗಿಸಿಕೋಂಡಿದ್ದಾರೆ.
೧೪ನೇ ಆಗಸ್ಟ್, ೨೦೦೦ ರಂದು ಹರಿಯಾನದ ಭಿವಾನಿ ಜಿಲ್ಲೆಯಲ್ಲಿ ಮರಣ ಹೊಂದಿದರು.
ಉಲ್ಲೇಖನಗಳು
ವರ್ಗ:ಕ್ರೀಡಾಪಟುಗಳು ವರ್ಗ:೨೦೦೦ ನಿಧನ ವರ್ಗ:೧೯೩೭ ಜನನ ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೭-೧೮
ಕನಿಷ್ಠ ವೆಚ್ಚ
ಅರ್ಥಶಾಸ್ತ್ರ ಹಾಗು ಆಯವ್ಯಯಶಾಸ್ತ್ರದಲ್ಲಿ, ಕನಿಷ್ಠ ವೆಚ್ಚ ವೆಂದರೆ ಒಂದು ಘಟಕದಲ್ಲಿನ ಉತ್ಪಾದನಾ ಪರಿಕರಗಳಿಗೆ ಸಂಬಂಧಿಸಿದ್ದಾಗಿದೆ. ಸಿದ್ದಗೊಂಡ ನಂತರ ಆಯಾ ಪ್ರಮಾಣದಲ್ಲಿ ಉಂಟಾಗುವ ಒಟ್ಟಾರೆ ವೆಚ್ಚದಲ್ಲಿನ ಒಟ್ಟು ಮೊತ್ತವೇ ಇದರ ಉತ್ಪಾದಕತೆಯ ವೆಚ್ಚಕ್ಕೆ ಸಮದರ್ಶಿಯಾಗಿರುತ್ತದೆ. ಅದೆಂದರೆ, ಉತ್ಪನ್ನದ ಮತ್ತೊಂದು ಉಪ ಉತ್ಪನ್ನದ ಸಿದ್ದತೆಗೆ ತಗಲುವ ವೆಚ್ಚ. ಗಣಿತಶಾಸ್ತ್ರಕ್ಕೆ ಅನುಸಾರವಾಗಿ, ಉತ್ಪನ್ನದ ಪ್ರಮಾಣಕ್ಕೆ (Q) ಸಂಬಂಧಿಸಿದಂತೆ ಕನಿಷ್ಠ ವೆಚ್ಚದ(MC) ಏರಿಳಿತವನ್ನು ಒಟ್ಟಾರೆ ವೆಚ್ಚ ವ್ಯತ್ಯಾಸದ(ಟೋಟಲ್ ಕಾಸ್ಟ್ (TC)) ಮೊದಲ ಉತ್ಪನ್ನವೆಂದು ವಿವರಿಸಲಾಗಿದೆ. ಕನಿಷ್ಠ ವೆಚ್ಚವು ಉತ್ಪಾದನೆಯ ಪ್ರಮಾಣದೊಂದಿಗೆ ಬದಲಾಗುತ್ತದೆ ಎಂಬುದನ್ನು ಗಮನಿಸಬಹುದಾಗಿದೆ, ಜೊತೆಗೆ ಉತ್ಪಾದನೆಯ ಪ್ರತಿಯೊಂದು ಹಂತದಲ್ಲಿ, ಕನಿಷ್ಠ ವೆಚ್ಚವೆಂದರೆ ಉತ್ಪಾದನೆಗೊಂಡ ಮುಂದಿನ ಘಟಕದ ವೆಚ್ಚ.
ಸಾಧಾರಣವಾಗಿ, ಉತ್ಪಾದನೆಯ ಪ್ರತಿ ಹಂತದಲ್ಲಿಯೂ ಕನಿಷ್ಠ ವೆಚ್ಚವು, ಮುಂದಿನ ಉಪವಸ್ತು ಉತ್ಪಾದನೆಗೆ ಅಗತ್ಯವಾದ ಹೆಚ್ಚುವರಿ ವೆಚ್ಚ ಒಳಗೊಂಡಿರುತ್ತದೆ. ಉತ್ಪಾದನೆಗೆ ಹೆಚ್ಚುವರಿ (ಬಂಡವಾಳ ಹೂಡಿಕೆಯಂತಹ)ಸಾಧನಗಳ ಅಗತ್ಯವಿದ್ದರೆ, ಉದಾಹರಣೆಗೆ, ಒಂದು ಹೊಸ ಕಾರ್ಖಾನೆಯ ಪ್ರಾರಂಭಿಸುವಲ್ಲಿ, ಬೇಕಾಗುವ ಹೆಚ್ಚುವರಿ ಸಾಧನಗಳ ಕನಿಷ್ಠ ವೆಚ್ಚವು ಹೊಸ ಕಾರ್ಖಾನೆಯ ನಿರ್ಮಾಣಕ್ಕೆ ತಗಲುವ ಹೆಚ್ಚುವರಿ ವೆಚ್ಚವನ್ನು ಒಳಗೊಂಡಿರುತ್ತದೆ. ಸಾಂಪ್ರದಾಯಿಕವಾಗಿ, ಖರ್ಚು-ವೆಚ್ಚ ವಿಶ್ಲೇಷಣೆಯು ಸಣ್ಣ ಹಾಗು ದೀರ್ಘಕಾಲಿಕ ಸಂದರ್ಭಗಳಲ್ಲಿ ಪ್ರತ್ಯೇಕವಾಗಿರುತ್ತದೆ, ಜೊತೆಗೆ ಅತ್ಯಂತ ದೀರ್ಘಕಾಲಿಕ ಅವಧಿಯಲ್ಲಿ, ಎಲ್ಲ ವೆಚ್ಚಗಳು ಕನಿಷ್ಠವಾಗಿರುತ್ತದೆ. ಉತ್ಪಾದನೆಯ ಪ್ರತಿ ಮಟ್ಟ ಹಾಗು ಸಮಯವನ್ನು ಗಣನೆಗೆ ತೆಗೆದುಕೊಂಡಲ್ಲಿ, ಕನಿಷ್ಠ ವೆಚ್ಚಗಳು ಉತ್ಪಾದನೆಯ ಹಂತದಲ್ಲಿ ಬದಲಾವಣೆ ಹೊಂದುವ ಎಲ್ಲ ವೆಚ್ಚಗಳನ್ನು ಒಳ ಗೊಂಡಿರುತ್ತವೆ, ಜೊತೆಗೆ ಇತರ ವೆಚ್ಚಗಳನ್ನು ನಿಗದಿತ ಉತ್ಪಾದನಾ ದರಗಳೆಂದು ಪರಿಗಣಿಸಲಾಗುತ್ತದೆ. ಇತರ ಹಲವು ಅಂಶಗಳು ಕನಿಷ್ಠ ವೆಚ್ಚದ ಮೇಲೆ ಪರಿಣಾಮ ಉಂಟುಮಾಡುತ್ತವೆ; ಜೊತೆಗೆ ಅದರ ಅಧಿಕ ಉಪಯೋಗ ವಾಸ್ತವದಲ್ಲಿ ಸಮಸ್ಯೆಯನ್ನು ಸೃಷ್ಟಿಸಬಹುದು. ಇದರಲ್ಲಿ ಕೆಲವೊಂದನ್ನು ಮಾರುಕಟ್ಟೆಯ ವೈಫಲ್ಯವೆಂದು ಪರಿಗಣಿಸಲಾಗಿದೆ. ಇದರಲ್ಲಿ ಮಾಹಿತಿಯ ಸಮ ಹಂಚಿಕೆಯ ಕೊರತೆ, ಋಣಾತ್ಮಕ ಅಥವಾ ಗುಣಾತ್ಮಕ ಬಾಹ್ಯ ವಿಷಯಗಳ ಉಪಸ್ಥಿತಿ, ನಿರ್ವಹಣಾ ವೆಚ್ಚಗಳು, ಬೆಲೆ ತಾರತಮ್ಯ ಹಾಗು ಇತರ ಅಂಶಗಳನ್ನು ಒಳಗೊಂಡಿದೆ.
ವೆಚ್ಚದ ಏರಿಳಿತಗಳು ಹಾಗು ಸರಾಸರಿ ವೆಚ್ಚದೊಂದಿಗಿನ ಸಂಬಂಧ
ಒಂದು ಸರಳ ಪರಿಸ್ಥಿತಿಯಲ್ಲಿ, ಒಟ್ಟಾರೆ ವೆಚ್ಚದ ಪರಿಣಾಮ ಹಾಗು ಅದರ ಉತ್ಪನ್ನವನ್ನು ಈ ರೀತಿ ವಿವರಿಸಲಾಗಿದೆ, Q ಉತ್ಪಾದನಾ ಪ್ರಮಾಣವನ್ನು ಸೂಚಿಸಿದರೆ, VC (ಬದಲಾಗುವ)ಅನಿರ್ದಿಷ್ಟ ಮೌಲ್ಯವನ್ನು ಸೂಚಿಸುತ್ತದೆ, FC ನಿಗದಿತ ಬೆಲೆಯನ್ನು ಸೂಚಿಸುತ್ತದೆ, ಅಲ್ಲದೇ TC ಒಟ್ಟಾರೆ ವೆಚ್ಚಕ್ಕೆ ಸೂಚಿತವಾಗಿದೆ.
(ಅರ್ಥನಿರೂಪಣೆಯ ಪ್ರಕಾರ) ನಿಗದಿತ ವೆಚ್ಚವು ಉತ್ಪಾದನಾ ಪ್ರಮಾಣದೊಂದಿಗೆ ಯಾವುದೇ ಬದಲಾವಣೆಯನ್ನು ಹೊಂದಿರುವುದಿಲ್ಲ, ಇದರ ವ್ಯತ್ಯಾಸವು ಉತ್ಪಾದನಾ ಸಮೀಕರಣದಿಂದ ಹೊರಬೀಳುತ್ತದೆ. ಒಂದು ಮಹತ್ವದ ನಿರ್ಣಾಯಕ ಅಂಶವೆಂದರೆ ನಿಗದಿತ ವೆಚ್ಚವು ಕನಿಷ್ಠ ವೆಚ್ಚದೊಂದಿಗೆ ಯಾವುದೇ ಸಂಬಂಧ ಹೊಂದಿರುವುದಿಲ್ಲ. ಇದನ್ನು ಸರಾಸರಿ ಒಟ್ಟು ವೆಚ್ಚ ಅಥವಾ ATCಯೊಂದಿಗೆ ಹೋಲಿಕೆ ಮಾಡಬಹುದು, ಇದು ತಯಾರಾದ ಉತ್ಪನ್ನಗಳ ಸಂಖ್ಯೆಯಿಂದ ಭಾಗಿಸಲಾದ ಒಟ್ಟು ವೆಚ್ಚವಾಗಿರುವುದರ ಜೊತೆಗೆ ನಿಗದಿತ ವೆಚ್ಚವನ್ನು ಒಳಗೊಂಡಿರುತ್ತದೆ.
(ಸಂಕಲನ-ವ್ಯವಕಲನ)ಕಲನಶಾಸ್ತ್ರವನ್ನು ಬಳಸದೆ ಮಾಡುವ ವಿಭಿನ್ನ ಗಣನೆಯಲ್ಲಿ, ಕನಿಷ್ಠ ವೆಚ್ಚವು, ಸಿದ್ದಗೊಂಡ ಪ್ರತಿಯೊಂದು ಹೆಚ್ಚುವರಿ ಉತ್ಪನ್ನದಿಂದ ಬರುವ ಒಟ್ಟಾರೆ ವೆಚ್ಚದ (ಅಥವಾ ಅನಿರ್ದಿಷ್ಟ ವೆಚ್ಚ )ಬದಲಾವಣೆಗೆ ಸಮನಾಗಿರುತ್ತದೆ. ಉದಾಹರಣೆಗೆ, ೧ ಶೂ ನ ತಯಾರಿಕೆಗೆ ಒಟ್ಟಾರೆ ತಗಲುವ ವೆಚ್ಚವು $೩೦ ಆಗಿದ್ದರೆ, ೨ ಶೂಗಳ ತಯಾರಿಕೆಗೆ ಒಟ್ಟಾರೆ $೪೦ ವೆಚ್ಚ ತಗಲಬಹುದು. ಎರಡನೇ ಶೂನ ತಯಾರಿಕೆಯ ಕನಿಷ್ಠ ವೆಚ್ಚವು $೪೦ - $೩೦ = $೧೦ ಎಂಬುದೇ ವೆಚ್ಚದ ಸಮೀಕರಣ ಎನ್ನಬಹುದು. ಕನಿಷ್ಠ ವೆಚ್ಚವೆಂದರೆ "ಮುಂದಿನ" ಅಥವಾ "ಅಂತಿಮ" ಉತ್ಪನ್ನದ ಉತ್ಪಾದನಾ ವೆಚ್ಚವಲ್ಲ. ಸಿಲ್ಬರ್ಬರ್ಗ್ ಹಾಗು ಸುಯೆನ್ ಪ್ರಕಾರ ಅಂತಿಮ ಘಟಕದ ವೆಚ್ಚವು ಮೊದಲ ಘಟಕದ ವೆಚ್ಚಕ್ಕೆ ಸಮನಾಗಿರುವುದರ ಜೊತೆಗೆ ಪ್ರತಿ ಇತರ ಘಟಕಕ್ಕೆ ಸಮನಾಗಿರುತ್ತದೆ. ಅಲ್ಪಾವಧಿ ಉತ್ಪಾದನೆಯಲ್ಲಿನ ಹೆಚ್ಚಳವು ಅನಿರ್ದಿಷ್ಟ ಸಾಮಗ್ರಿಗಳ ಬಳಕೆಯ ಅಗತ್ಯವನ್ನು ಸೂಚಿಸುತ್ತದೆ - ಸಾಂಪ್ರದಾಯಿಕವಾಗಿ ಇದನ್ನು (ಕಾರ್ಮಿಕ)ಶ್ರಮ ಎಂದು ಭಾವಿಸಲಾಗುತ್ತದೆ. ಒಂದು ಸ್ಥಿರ ಬಂಡವಾಳ ಸಾಮಗ್ರಿಗೆ ಅಧಿಕ ಕಾರ್ಮಿಕ ವೆಚ್ಚವನ್ನು ಸೇರಿಸಿದಾಗ ಅದು ಶ್ರಮದ ಕನಿಷ್ಠ ಉತ್ಪನ್ನವನ್ನು ತಗ್ಗಿಸುತ್ತದೆ.ಇಲ್ಲಿ ಹೆಚ್ಚು ಕಾರ್ಮಿಕರು ಹೆಚ್ಚು ಯಂತ್ರೋಪಕರಣಗಳ ಮೂಲಕ ಅಧಿಕ ಉತ್ಪಾದನೆಗೆ ಕಾರಣರಾಗುತ್ತಾರೆ. ಉತ್ಪಾದಕತೆಯಲ್ಲಿನ ಈ ಪರಿಮಾಣವು, ಕನಿಷ್ಠ ಉತ್ಪನ್ನದ ತಯಾರಿಕೆಗೆ ಅಗತ್ಯವಾದ ಹೆಚ್ಚುವರಿ ಕಾರ್ಮಿಕ ವೆಚ್ಚಕ್ಕೆ ಸೀಮಿತವಾಗಿಲ್ಲ - ಇಲ್ಲಿ ಪ್ರತಿ ಘಟಕದ ಉತ್ಪಾದಕತೆಯಲ್ಲಿನ ಕಾರ್ಮಿಕ ವೆಚ್ಚವನ್ನು ಕಡಿಮೆ ಮಾಡಲಾಗುತ್ತದೆ. ಈ ರೀತಿಯಾಗಿ ಉತ್ಪನ್ನದ ಕನಿಷ್ಠ ಘಟಕದ ಉತ್ಪಾದನಾ ವೆಚ್ಚವು ಎರಡು ಅಂಶಗಳನ್ನು ಒಳಗೊಂಡಿದೆ:
ಉತ್ಪಾದನಾ ಪ್ರಮಾಣಕ್ಕೆ ಅನುಗುಣವಾಗಿ ಉಳಿತಾಯ
ಪ್ರಮಾಣಾನುಗುಣ ಉಳಿತಾಯವೆಂಬ ಕಲ್ಪನೆಯು ದೀರ್ಘಾವಧಿಯಲ್ಲಿ ಬಳಕೆಯಾಗುತ್ತದೆ, ನಿಗದಿತ ಅವಧಿಯಲ್ಲಿ ಸಂಸ್ಥೆಯ ಎಲ್ಲ ಸಾಧನಗಳು ಬದಲಾಗಬಹುದು, ಈ ರೀತಿಯಾಗಿ ಯಾವುದೇ ಸ್ಥಿರ ಯಂತ್ರೋಪಕರಣ ಅಥವಾ ಸ್ಥಿರವಾದ ಬೆಲೆ ಇರುವುದಿಲ್ಲ. ಉತ್ಪಾದನೆಯು ಪ್ರಮಾಣಾನುಗುಣ ಉಳಿತಾಯಕ್ಕೆ ಒಳಪಟ್ಟಿರುತ್ತದೆ. (ಅಥವಾ ಅಪ್ರಮಾಣಾನುಗುಣ ಉಳಿತಾಯ). ಪ್ರಮಾಣಾನುಗುಣ ಉಳಿತಾಯವು, ಉತ್ಪಾದನೆಯ ಒಂದು ಹೆಚ್ಚುವರಿ ಘಟಕವನ್ನು ಎಲ್ಲ ಹಿಂದಿನ ಘಟಕಗಳ ಸರಾಸರಿ ವೆಚ್ಚಕ್ಕಿಂತ ಕಡಿಮೆ ವೆಚ್ಚದಲ್ಲಿ ತಯಾರಿಸಬಹುದಾದಂತಹ ಸಂದರ್ಭದಲ್ಲಿ ಅಸ್ತಿತ್ವದಲ್ಲಿರುತ್ತದೆಂದು ಹೇಳಲಾಗುತ್ತದೆ- ಅದೆಂದರೆ, ದೀರ್ಘಾವಧಿಯ ಕನಿಷ್ಠ ವೆಚ್ಚವು ದೀರ್ಘಾವಧಿಯ ಸರಾಸರಿ ವೆಚ್ಚಕ್ಕಿಂತ ಕಡಿಮೆಯಿದ್ದರೆ, ನಂತರದ ಅಂಶವು ಕಡಿಮೆಯಾಗುತ್ತದೆ. ಇದಕ್ಕೆ ಪ್ರತಿಯಾಗಿ, ಸರಾಸರಿ ವೆಚ್ಚಕ್ಕಿಂತ ಅಧಿಕವಾದ ಕನಿಷ್ಠ ವೆಚ್ಚವು ಉತ್ಪಾದನೆಯ ಮಟ್ಟಗಳನ್ನು ಒಳಗೊಳ್ಳಬಹುದು, ಜೊತೆಗೆ ಸರಾಸರಿ ವೆಚ್ಚವು ಉತ್ಪಾದನೆಯ ಒಂದು ಹೆಚ್ಚುವರಿ ಅಂಶವಾಗಿದೆ. ಈ ಸಾಮಾನ್ಯ ಪರಿಸ್ಥಿತಿಗೆ, ಸರಾಸರಿ ವೆಚ್ಚ ಹಾಗು ಕನಿಷ್ಠ ವೆಚ್ಚವು ಸಮನಾಗಿರುವ ಹಂತದಲ್ಲಿ ಕನಿಷ್ಠ ಸರಾಸರಿ ವೆಚ್ಚವು ಉಂಟಾಗುತ್ತದೆ. (ನಕ್ಷೆ ತಯಾರಿಸಿದಾಗ, ಕನಿಷ್ಠ ವೆಚ್ಚದ ರೇಖೆಯು ಸರಾಸರಿ ವೆಚ್ಚದ ರೇಖೆಯನ್ನು ಕೆಳಗಿನಿಂದ ಛೇದಿಸುತ್ತದೆ); ಸ್ಥಿರ ಬೆಲೆಗಳು ಸೊನ್ನೆಗಿಂತ ಅಧಿಕವಾಗಿದ್ದರೆ, ಕನಿಷ್ಠ ವೆಚ್ಚಕ್ಕೆ ಈ ಅಂಶವು ಸಮನಾಗಿ ಇರುವುದಿಲ್ಲ.
ಸ್ಥಿರ ಬೆಲೆಯ ಬದಲಾವಣೆಯಿಂದ ಕನಿಷ್ಠ ವೆಚ್ಚದ ಮೇಲೆ ಯಾವುದೇ ಪರಿಣಾಮ ಉಂಟಾಗುವುದಿಲ್ಲ
ಸ್ಥಿರ ಬೆಲೆಗಳಲ್ಲಿನ ಬದಲಾವಣೆಗಳು ಕನಿಷ್ಠ ವೆಚ್ಚಕ್ಕೆ ಯಾವುದೇ ಪರಿಣಾಮವನ್ನು ಬೀರುವುದಿಲ್ಲ. ಕನಿಷ್ಠ ವೆಚ್ಚವನ್ನು ಈ ರೀತಿಯಾಗಿ ನಿರೂಪಿಸಬಹುದು ∆C(q)∕∆Q. ಏಕೆಂದರೆ ಸ್ಥಿರ ಬೆಲೆಗಳು ಉತ್ಪಾದನಾ ಪ್ರಮಾಣದ ಬೆಲೆಗಳೊಂದಿಗೆ ವ್ಯತ್ಯಾಸವನ್ನು ಹೊಂದಿರುವುದಿಲ್ಲ (ಪರಿಸ್ಥಿತಿಯನ್ನು ಅವಲಂಬಿಸಿ) MC is ∆VC∕∆Q. ಈ ರೀತಿಯಾಗಿ ಸ್ಥಿರ ಬೆಲೆಗಳು ದುಪ್ಪಟ್ಟಾಗುವ ಸಂದರ್ಭವಿದ್ದರೆ ಇದರಿಂದ MCಯ ಮೇಲೆ ಯಾವುದೇ ಪರಿಣಾಮವಿರುವುದಿಲ್ಲ.ಜೊತೆಗೆ ಉತ್ಪನ್ನದ ಪ್ರಮಾಣ ಹಾಗು ಬೆಲೆಯನ್ನು ಅತ್ಯಧಿಕ ಪ್ರಮಾಣಕ್ಕೆ ಏರಿಸುವ ಲಾಭದಲ್ಲಿ ಯಾವುದೇ ಬದಲಾವಣೆ ಇರುವುದಿಲ್ಲ. ಇದನ್ನು ಅಲ್ಪಾವಧಿಯ ಒಟ್ಟಾರೆ ವೆಚ್ಚದ ರೇಖೆ ಹಾಗು ಅಲ್ಪಾವಧಿಯ ಅನಿರ್ದಿಷ್ಟ ವೆಚ್ಚ ರೇಖಾ ನಕ್ಷೆಯ ಮೂಲಕ ವಿವರಿಸಬಹುದಾಗಿದೆ. ರೇಖೆಗಳ ರಚನೆಯು ಒಂದನ್ನೊಂದು ಹೋಲುತ್ತವೆ. ಪ್ರತಿ ರೇಖೆಯು ಆರಂಭದಲ್ಲಿ ಏರಿಕೆಯಾಗಿ ಇಳಿಕೆಯ ಪ್ರಮಾಣವನ್ನು ತಲುಪುತ್ತದೆ ಜೊತೆಗೆ ವಲನಸಂಧಿಯು ನಂತರ ಇಳಿಕೆಯ ಪ್ರಮಾಣದಲ್ಲಿ ಏರಿಕೆಯಾಗುತ್ತದೆ. ರೇಖೆಗಳ ನಡುವೆ ಇರುವ ಏಕೈಕ ವ್ಯತ್ಯಾಸವೆಂದರೆ SRVC ರೇಖೆಯು ಮೂಲ ಬಿಂದುವಿನಿಂದ ಆರಂಭಗೊಂಡರೆ SRTC ರೇಖೆಯು y-ಅಕ್ಷದಿಂದ ಆರಂಭಗೊಳ್ಳುತ್ತದೆ. ಮೂಲ ಬಿಂದುವಿಗಿಂತ ಮೇಲಿರುವ SRTCಯ ಮೂಲ ಬಿಂದುವಿನೊಂದಿಗಿನ ಅಂತರವು ಸ್ಥಿರ ಬೆಲೆಯನ್ನು ಸೂಚಿಸುತ್ತದೆ - ಇದು ರೇಖೆಗಳ ನಡುವಿನ ಶೃಂಗೀಯ ಅಂತರ. ಉತ್ಪಾದನೆಯ ಪ್ರಮಾಣ Q ಅಧಿಕಗೊಳ್ಳುವ ಕಾರಣದಿಂದಾಗಿ ಈ ಅಂತರವು ಸ್ಥಿರವಾಗಿ ಉಳಿಯುತ್ತದೆ. MC, SRVC ರೇಖೆಯ ಸ್ಪರ್ಶಕ ರೇಖೆಯಾಗಿರುತ್ತದೆ. ಸ್ಥಿರ ಬೆಲೆಯಲ್ಲಿನ ಒಂದು ಬದಲಾವಣೆಯು SRTC ಹಾಗು SRVC ರೇಖೆಗಳ ನಡುವಿನ ಶೃಂಗೀಯ ಅಂತರದಲ್ಲಿನ ಬದಲಾವಣೆಯನ್ನು ಪ್ರತಿಬಿಂಬಿಸುತ್ತವೆ. ಈ ರೀತಿಯಾದ ಯಾವುದೇ ಬದಲಾವಣೆಯು SRVC ರೇಖೆಯ ರಚನೆಯ ಮೇಲೆ ಯಾವುದೇ ಪರಿಣಾಮ ಬೀರುವುದಿಲ್ಲ. ಅಲ್ಲದೆ ಈ ರೀತಿಯಾಗಿ ಇದು ಯಾವುದೇ ಹಂತದಲ್ಲಾದರೂ ಇಳಿಕೆಯಾಗಬಹುದು - MC.
ಬಾಹ್ಯರೂಪದ ವೆಚ್ಚಗಳು
ಹೊರರೂಪಗಳೆಂದರೆ, ಆರ್ಥಿಕ ವಹಿವಾಟಿನಲ್ಲಿ ಭಾಗಿಯಾಗುವ ಗುಂಪುಗಳು ವಹಿಸಿಕೊಳ್ಳದ ವೆಚ್ಚಗಳು (ಅಥವಾ ಲಾಭಗಳು). ಉದಾಹರಣೆಗೆ, ಒಬ್ಬ ಉತ್ಪಾದಕನು ಪರಿಸರದಲ್ಲಿ ಮಲಿನತೆವನ್ನು ಉಂಟುಮಾಡಬಹುದು, ಜೊತೆಗೆ ಈ ವೆಚ್ಚಗಳನ್ನು ಇತರರು ಭರಿಸಬೇಕಾಗುತ್ತದೆ. ಒಬ್ಬ ಗ್ರಾಹಕನು ಸಮಾಜಕ್ಕೆ ಲಾಭವನ್ನು ಉಂಟುಮಾಡುವ ಒಂದು ಉತ್ಪನ್ನವನ್ನು ಬಳಸಿಕೊಳ್ಳಬಹುದು, ಉದಾಹರಣೆಗೆ ಶಿಕ್ಷಣ; ಏಕೆಂದರೆ ಎಲ್ಲ ವ್ಯಕ್ತಿಗಳು ಎಲ್ಲ ಪ್ರಯೋಜನಗಳಿಗೆ ಒಳಪಡುವುದಿಲ್ಲ, ಆತ ತನ್ನ ಸಾಮರ್ಥ್ಯಕ್ಕಿಂತ ಕಡಿಮೆ ಪ್ರಯೋಜನವನ್ನು ಪಡೆದುಕೊಳ್ಳುತ್ತಾನೆ. ಪರ್ಯಾಯವಾಗಿ, ಒಬ್ಬ ವ್ಯಕ್ತಿಯು ಧೂಮಪಾನಿ ಅಥವಾ ಮದ್ಯಪಾನಿಯಾಗಿದ್ದರೆ ಅವನು ಇತರರ ಮೇಲೆ ವೆಚ್ಚವನ್ನು ಹೊರಿಸುತ್ತಾನೆ. ಈ ಪರಿಸ್ಥಿತಿಗಳಲ್ಲಿ ಚರ್ಚಿಸಲಾದಂತೆ, ಉತ್ಪಾದನೆ ಅಥವಾ ಉತ್ಪನ್ನದ ಬಳಕೆ ಅತ್ಯಂತ ಪ್ರಯೋಜನಕಾರಿ ಮಟ್ಟದಿಂದಲೂ ವ್ಯತ್ಯಾಸವನ್ನು ಹೊಂದಿರಬಹುದು.
ಉತ್ಪಾದನೆಯ ಋಣಾತ್ಮಕ ಹೊರರೂಪಗಳು
ಹೆಚ್ಚಿನ ಸಮಯದಲ್ಲಿ, ಖಾಸಗಿ ಹಾಗು ಸಾಮಾಜಿಕ ವೆಚ್ಚವು ಒಂದಕ್ಕಿಂತ ಒಂದು ಭಿನ್ನವಾಗಿರುವುದಿಲ್ಲ, ಆದರೆ ಕೆಲವೊಂದು ಬಾರಿ ಸಾಮಾಜಿಕ ವೆಚ್ಚಗಳು ಖಾಸಗಿ ವೆಚ್ಚಗಳಿಗಿಂತ ಅಧಿಕವಾಗಿರುತ್ತದೆ ಅಥವಾ ಕಡಿಮೆಯಾಗಿರುತ್ತದೆ. ಉತ್ಪನ್ನದ ಕನಿಷ್ಠ ಸಾಮಾಜಿಕ ವೆಚ್ಚಗಳು ಖಾಸಗಿ ವೆಚ್ಚದ ಏರಿಳಿತಗಳಿಗಿಂತ ಅಧಿಕವಾಗಿದ್ದರೆ, ಉತ್ಪಾದನೆಯ ಒಂದು ಋಣಾತ್ಮಕ ಹೊರರೂಪದ ಸಂಭವವನ್ನು ನಾವು ಕಾಣುತ್ತೇವೆ. ಮಾಲಿನ್ಯದಿಂದ ಉಂಟಾಗುವ ಉತ್ಪಾದಕ ಪ್ರಕ್ರಿಯೆಗಳು, ಋಣಾತ್ಮಕ ಹೊರರೂಪಗಳನ್ನು ಸೃಷ್ಟಿಸುವ ಉತ್ಪಾದನೆಯ ಒಂದು ಪಠ್ಯ ಪುಸ್ತಕ ಉದಾಹರಣೆಯಾಗಿದೆ. ಇಂತಹ ಹೊರರೂಪಗಳು, ತಮ್ಮ ಒಟ್ಟಾರೆ ವೆಚ್ಚವನ್ನು ತಗ್ಗಿಸಲು ಸಂಸ್ಥೆಗಳು ಮೂರನೇ ವ್ಯಕ್ತಿಯ ಮೇಲೆ ತಮ್ಮ ವೆಚ್ಚಗಳನ್ನು ಹೇರುವುದರ ಪರಿಣಾಮವಾಗಿದೆ. ಇಂತಹ ವೆಚ್ಚಗಳ ಹೊರರೂಪದ ಪರಿಣಾಮವಾಗಿ, ಸಂಸ್ಥೆಯ ಈ ನಡವಳಿಕೆಯಿಂದ ಸಮಾಜದಲ್ಲಿ ಪ್ರತಿ ವ್ಯಕ್ತಿಯ ಮೇಲೆ ಋಣಾತ್ಮಕವಾದ ಪರಿಣಾಮಗಳು ಉಂಟಾಗುತ್ತವೆ. ಈ ಪರಿಸ್ಥಿತಿಯಲ್ಲಿ, ಸಮಾಜದ ಮೇಲಿನ ಉತ್ಪಾದನಾ ವೆಚ್ಚದಲ್ಲಿನ ಅಧಿಕತೆಯು ಒಂದು ಸಾಮಾಜಿಕ ವೆಚ್ಚದ ರೇಖೆಯನ್ನು ಸೃಷ್ಟಿಸಿರುವುದು ಕಂಡು ಬರುತ್ತದೆ. ಇದು ಖಾಸಗಿ ವೆಚ್ಚದ ರೇಖೆಗಿಂತ ಅಧಿಕ ವೆಚ್ಚ ನಿರೂಪಿಸುತ್ತವೆ. ಒಂದು ಸಮತೋಲನದ ಸ್ಥಿತಿಯಲ್ಲಿ ಉತ್ಪಾದನೆಯ ಋಣಾತ್ಮಕ ಹೊರರೂಪಗಳನ್ನು ಸೃಷ್ಟಿಸುವ ಮಾರುಕಟ್ಟೆಗಳು ಅಧಿಕ ಉತ್ಪನ್ನವನ್ನು ಹೊರಹಾಕುತ್ತವೆ. ಇದರ ಪರಿಣಾಮವಾಗಿ, ಸಾಮಾಜಿಕವಾಗಿ ಅನುಕೂಲಕರವಾದ ಉತ್ಪಾದನಾ ಮಟ್ಟವು ಗಮನಿಸಿದ್ದಕ್ಕಿಂತ ಕಡಿಮೆಯಿರುತ್ತದೆ.
ಉತ್ಪಾದನೆಯ ಗುಣಾತ್ಮಕ ಹೊರರೂಪಗಳು
ಉತ್ಪಾದನೆಯ ಕನಿಷ್ಠ ಸಾಮಾಜಿಕ ವೆಚ್ಚವು ಖಾಸಗಿ ವೆಚ್ಚದ ಏರಿಳಿತಗಳಿಗಿಂತ ಕಡಿಮೆ ಇದ್ದರೆ, ಉತ್ಪಾದನೆಯ ಗುಣಾತ್ಮಕ ಹೊರರೂಪದ ಸಂಭವನೀಯತೆಯನ್ನು ನಾವು ಕಾಣಬಹುದು. ಸಾಮಾಜಿಕ ಸಾಮಗ್ರಿಯ ಉತ್ಪಾದನೆ ಯು, ಗುಣಾತ್ಮಕ ಹೊರರೂಪಗಳನ್ನು ಸೃಷ್ಟಿಸುವ ಒಂದು ಪಠ್ಯ ಪುಸ್ತಕ ಉದಾಹರಣೆಯಾಗಿದೆ. ಸಾಮಾಜಿಕ ಸಾಮಗ್ರಿಯ ಅಂತಹ ಒಂದು ಉದಾಹರಣೆಯೆಂದರೆ, ಸಾಮಾಜಿಕ ಹಾಗು ಖಾಸಗಿ ವೆಚ್ಚಗಳಲ್ಲಿ ಸೃಷ್ಟಿಯಾಗುವ ಒಂದು ಭಿನ್ನತೆಯು, ಶಿಕ್ಷಣದ ಉತ್ಪನ್ನವನ್ನು ಒಳ ಗೊಂಡಿರುತ್ತದೆ. ಸಾಮಾನ್ಯವಾಗಿ ಶಿಕ್ಷಣವನ್ನು ಯಾವುದೇ ಸಮಾಜಕ್ಕೆ ಒಟ್ಟಾರೆಯಾಗಿ ಗುಣಾತ್ಮಕ ಪರಿಣಾಮವನ್ನು ಉಂಟುಮಾಡುವುದರ ಜೊತೆಗೆ ಮಾರುಕಟ್ಟೆಗೆ ನೇರ ಸಂಪರ್ಕ ಹೊಂದಿರುವವರಿಗೆ ಗುಣಾತ್ಮಕ ಪರಿಣಾಮ ಉಂಟುಮಾಡುತ್ತದೆ. ಇದಕ್ಕೆ ಸಂಬಂಧಿಸಿದ ರೇಖಾಚಿತ್ರವನ್ನು ಪರಿಶೀಲಿಸಿದರೆ, ಇಂತಹ ಉತ್ಪಾದನೆಯು ಒಂದು ಸಾಮಾಜಿಕ ವೆಚ್ಚದ ರೇಖೆಯನ್ನು ಸೃಷ್ಟಿಸುತ್ತದೆ. ಇದು ಖಾಸಗಿ ವೆಚ್ಚದ ರೇಖೆಗಿಂತ ಕೆಳಗಿರುವುದನ್ನು ನಾವು ಕಾಣಬಹುದು. ಒಂದು ಸಮತೋಲನದ ಸ್ಥಿತಿಯಲ್ಲಿ, ಉತ್ಪಾದನೆಯ ಗುಣಾತ್ಮಕ ಹೊರರೂಪಗಳನ್ನು ಸೃಷ್ಟಿಸುವ ಮಾರುಕಟ್ಟೆ ಗಳು, ಕಡಿಮೆ ಉತ್ಪನ್ನವನ್ನು ಹೊರಹಾಕುತ್ತವೆ. ಇದರ ಪರಿಣಾಮವಾಗಿ, ಸಾಮಾಜಿಕವಾಗಿ ಅನುಕೂಲಕರವಾದ ಉತ್ಪಾದನಾ ಮಟ್ಟವು ಗಮನಿಸಿದ್ದಕ್ಕಿಂತ ಅಧಿಕವಾಗಿರುತ್ತದೆ.
ಸಾಮಾಜಿಕ ವೆಚ್ಚಗಳು
ಕನಿಷ್ಠ ವೆಚ್ಚದ ಸಿದ್ಧಾಂತದಲ್ಲಿ ಮಹತ್ವದ ಅಂಶವೆಂದರೆ, ಕನಿಷ್ಠ ಖಾಸಗಿ ಹಾಗು ಸಾಮಾಜಿಕ  ವೆಚ್ಚಗಳ ನಡುವಣ ವ್ಯತ್ಯಾಸ. ಕನಿಷ್ಠ ಖಾಸಗಿ ವೆಚ್ಚವು ಸಂಸ್ಥೆಯ ಚರ್ಚೆಯಲ್ಲಿರುವ ವೆಚ್ಚವನ್ನು ಪ್ರದರ್ಶಿಸುತ್ತದೆ. ಈ ಕನಿಷ್ಠ ಖಾಸಗಿ ವೆಚ್ಚವನ್ನು, ತಮ್ಮ ಲಾಭವನ್ನು ಗರಿಷ್ಠ ಗೊಳಿಸಿಕೊಳ್ಳುವ ಉದ್ದೇಶದಿಂದ ವ್ಯವಹಾರದ ಮುಖ್ಯಸ್ಥರು ಬಳಸಿಕೊಳ್ಳುತ್ತಾರೆ, ಅಲ್ಲದೇ ವ್ಯಕ್ತಿಗಳು ತಮ್ಮ ಖರೀದಿ ಹಾಗು ಉತ್ಪನ್ನದ ಆಯ್ಕೆಯಲ್ಲಿ ಇದನ್ನು ಬಳಸಿಕೊಳ್ಳುತ್ತಾರೆ. ಕನಿಷ್ಠ ಸಾಮಾಜಿಕ ವೆಚ್ಚವು ಖಾಸಗಿ ವೆಚ್ಚಕ್ಕೆ ಸದೃಶವಾಗಿದೆ. ಇದು ಖಾಸಗಿ ಸಂಸ್ಥೆಯ ವೆಚ್ಚದ ಏರಿಳಿತವನ್ನು ಒಳಗೊಂಡಿರುವುದರ ಜೊತೆಗೆ ಒಟ್ಟಾರೆ ಸಾಮಾಜಿಕ ಪ್ರಕ್ರಿಯೆಯನ್ನು ಸಹ ಒಳಗೊಂಡಿರುತ್ತದೆ. ಇದರಲ್ಲಿ ಉತ್ಪಾದನೆಯ ಖಾಸಗಿ ವೆಚ್ಚಗಳ ಜೊತೆ ನೇರ ಸಹಯೋಗವನ್ನು ಹೊಂದಿರದ ಗುಂಪುಗಳು ಸಹ ಸೇರಿರುತ್ತವೆ. ಇದು ಉತ್ಪಾದನೆ ಹಾಗು ಬಳಕೆಯ ಎಲ್ಲ ಋಣಾತ್ಮಕ ಹಾಗು ಗುಣಾತ್ಮಕ ಹೊರರೂಪಗಳಿಂದ ಒಂದಾಗಿರುತ್ತವೆ. ಈ ರೀತಿಯಾಗಿ, ಎಷ್ಟು ಪ್ರಮಾಣದ ಖರೀದಿ ಮಾಡಬೇಕು ಅಥವಾ ಖರೀದಿಸಬೇಕೆ ಬೇಡವೇ? ಎಂಬುದನ್ನು ನಿರ್ಧರಿಸುವ ಸಂದರ್ಭದಲ್ಲಿ ಖಾಸಗಿ ಹಾಗು ಸಾಮಾಜಿಕ ಕನಿಷ್ಠ ವೆಚ್ಚವು ಹೊಂದಾಣಿಕೆಯಾಗುವಂತೆ ಇದ್ದ ಪಕ್ಷದಲ್ಲಿ, ಗ್ರಾಹಕರು ತಮ್ಮ ಖರೀದಿಯಿಂದ ಸಮಾಜಕ್ಕೆ ಎಷ್ಟು ವೆಚ್ಚವು ಉಂಟಾಗಿದೆ ಎಂಬುದನ್ನು ಪರಿಗಣಿಸುತ್ತಾರೆ. ಸಾಮಾಜಿಕ ಕನಿಷ್ಠ ವೆಚ್ಚದೊಂದಿಗೆ ಬೆಲೆಯ ಸಮಾನತೆಗೆ, ಗ್ರಾಹಕನ ಹಿತಾಸಕ್ತಿಯ ಜೊತೆಗೆ ಸಮುದಾಯದ ಒಟ್ಟಾರೆ ಹಿತಾಸಕ್ತಿಯನ್ನು ಒಟ್ಟುಗೂಡಿಸುವ ಅಗತ್ಯವಿರುತ್ತದೆ. ಇದು ಆರ್ಥಿಕವಾಗಿ ಸಮರ್ಥವಾದ ಸಂಪನ್ಮೂಲದ ವಿಂಗಡಣೆಗೆ ಒಂದು ಅತ್ಯಾವಶ್ಯಕವಾದ ಪರಿಸ್ಥಿತಿಯಾಗಿರುತ್ತದೆ.
ಪರಾಮರ್ಶನಗಳು
ವರ್ಗ:ಬೆಲೆಗಳು ವರ್ಗ:ಉತ್ಪಾದನಾ ಅರ್ಥಶಾಸ್ತ್ರ ವರ್ಗ:ಕನಿಷ್ಠ ವೆಚ್ಚ ದ ವರ್ಗ:ವ್ಯಷ್ಟಿ ಅರ್ಥಶಾಸ್ತ್ರ ವರ್ಗ:ಅರ್ಥಶಾಸ್ತ್ರ
ಸುನಿತಾ ರಾಣಿ
ಸುನಿತಾ ರಾಣಿ (ಜನನ ಡಿಸೆಂಬರ್ ೪, ೧೯೭೯) ಬಹು ಪ್ರಸಿದ್ಧತೆಯನ್ನು ಪಡೆದಿರುವ ಒಬ್ಬ ಭಾರತೀಯ ಕ್ರೀಡಾಪಟು. ಇವರು ಬುಸಾನ್‌ನಲ್ಲಿ ನಡೆದ ೧೪ನೆಯ ಏಷ್ಯನ್ ಕ್ರೀಡಾಕೂಟದಲ್ಲಿ ೧೫೦೦ ಮೀಟರ್ ಓಟದ ಸ್ಪರ್ಧೆಯಲ್ಲಿ ಚಿನ್ನದ ಪದಕವನ್ನು ಮತ್ತು ೫೦೦೦ ಮೀಟರ್ ಓಟದ ಸ್ಪರ್ಧೆಯಲ್ಲಿ ಕಂಚಿನ ಪದಕವನ್ನು ಗೆದ್ದಿದ್ದಾರೆ.
ಜೀವನ
ಸುನಿತಾ ರಾಣಿರವರು ಡಿಸೆಂಬರ್ ೪, ೧೯೭೯ರಂದು ಭಾರತ ದೇಶದ ಪಂಜಾಬ್ ರಾಜ್ಯದ ಸಂಗ್ರೂರ್ ಜಿಲ್ಲೆಯ ಸುನಾಮ್ ಗ್ರಾಮದಲ್ಲಿ ಜನಿಸಿದರು. ಇವರು ಮಧ್ಯಮ ವರ್ಗದ ಕುಟುಂಬದ ಹಿನ್ನೆಲೆಗೆ ಸೇರಿದವರು. ಅವರ ತಂದೆ ರಾಮ್ ಸ್ವರೂಪ್. ಅವರ ತಾಯಿ ಸಂತೋಷ್ ರಾಣಿ. ಇವರು ಪ್ರಸ್ತುತ ಪಂಜಾಬ್ ಪೊಲೀಸ್ ಇಲಾಖೆಯಲ್ಲಿ ಎಸ್.ಪಿ. ಆಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ. ಸುನೀತಾ ರಾಣಿರವರ ಪತಿ ಹೇಮ್ ಪುಷ್ಪ್ ಸಹಾ ಪಂಜಾಬ್ ಪೊಲೀಸ್ ಇಲಾಖೆಯಲ್ಲಿ ಎಸ್.ಪಿ. ಆಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ. ಇವರಿಗೆ ಇಬ್ಬರು ಪುತ್ರಿಯರಿದ್ದಾರೆ. ಹಿರಿಯ ಮಗಳ ಹೆಸರು ಮೇಘಾ. ಕಿರಿಯ ಮಗಳ ಹೆಸರು ಶೆಲ್ಜಾ.
ವೃತ್ತಿಜೀವನ
೧೯೯೪ರಲ್ಲಿ ಸುನಿತಾ ಅವರ ಕ್ರೀಡಾ ವೃತ್ತಿಯು ಶಾಲೆಯಲ್ಲಿ ಪ್ರಾರಂಭವಾಯಿತು. ಪಂಜಾಬಿನ ಸಂಗ್ರೂರ್ ಜಿಲ್ಲೆಯಲ್ಲಿ ಸುನಾಮ್ ಗ್ರಾಮದಲ್ಲಿ ಜನಿಸಿದ ಈ ೧೫ ವರ್ಷದ ಸುನಿತಾ ರಾಣಿರವರು ಹುಟ್ಟಿನಿಂದಲೇ ಪ್ರತಿಭಾವಂತವಾಗಿರುವ ವ್ಯಕ್ತಿ ಮಾತ್ರ ಕ್ರೀಡೆಯಲ್ಲಿ ಸಾಧನೆ ಮಾಡಬಹುದೆಂದು ಭಾವಿಸಿದ್ದರು. ಆಗ ಅವರ ಶಾಲೆಯ ಓರ್ವ ಹಿರಿಯ ವಿದ್ಯಾರ್ಥಿ ಗೋಲ್ಡಿ ರಾಣಿ ಅವರು ಓಟದ ಪಂದ್ಯವನ್ನು ಗೆಲ್ಲಲು ಕಷ್ಟಪಟ್ಟು ಕೆಲಸ ಮಾಡು ಎಂದು ಹೇಳಿದರು. ಗೋಲ್ಡಿ ರಾಣಿ ಅವರ ಮಾತು ಸುನಿತಾ ರಾಣಿಗೆ ಹೆಚ್ಚು ಸ್ಪೂರ್ತಿ ನೀಡಿತು. ಅವರು ಜಿಲ್ಲಾ ಮಟ್ಟದ ೧೮ ವರ್ಷದೊಳಗಿನ ಕ್ರೀಡಾಕೂಟದಲ್ಲಿ ೩೦೦೦ ಮೀಟರ್ ಓಟದಲ್ಲಿ ಗೋಲ್ಡಿ ರಾಣಿಯ ನಂತರ ಎರಡನೆಯ ಸ್ಥಾನ ಪಡೆದರು ಹಾಗೂ ೧೬ ವರ್ಷದೊಳಗಿನ ಕ್ರೀಡಾಕೂಟದಲ್ಲಿ ಮೊದಲ ಪ್ರಶಸ್ತಿಯನ್ನು ಗೆದ್ದರು. ಇದರ ನಂತರ ಆಕೆ ತನ್ನ ತಂದೆ ಮತ್ತು ಸಹೋದರರ ಪ್ರೇರಣೆ ಮತ್ತು ಸಹಾಯದಿಂದ ಹಲವಾರು ಸ್ಪರ್ಧೆಗಳಲ್ಲಿ ಪಾಲ್ಗೊಂಡರು. ಫ಼ೆಡರೇಶನ್ ಕಪ್ ಗೆದ್ದ ನಂತರ ಅವರು ೧೯೯೫ರಲ್ಲಿ ಕ್ರೀಡಾ ಅಧಿಕಾರಿಗಳ ಗಮನಕ್ಕೆ ಬಂದರು. ಸುನಿತಾ ಅವರು ಸಿಡ್ನಿ ಒಲಿಂಪಿಕ್ಸ್ಗಾಗಿ ಶ್ರದ್ಧೆಯಿಂದ ತಯಾರಿ ನಡೆಸಿದರು. ೧೦೦೦೦ ಮೀಟರ್‌ಗಿಂತಲೂ ಹೆಚ್ಚಾಗಿ ೫೦೦೦ ಮೀಟರ್ ಸ್ಪರ್ಧೆಗಾಗಿ ತನ್ನ ಸಾಮರ್ಥ್ಯವನ್ನು ಅಭಿವೃದ್ಧಿಪಡಿಸಿಕೊಳ್ಳಲು ಅವರು ಆಶಿಸಿದರು. ಅದೇ ಸಮಯದಲ್ಲಿ ಅವರು ತಮ್ಮ ವೇಗವನ್ನು ನಿರ್ವಹಿಸಲು ೮೦೦ ಮೀಟರ್ ಓಟದ ಅಭ್ಯಾಸವನ್ನು ಮಾಡುತ್ತಿದ್ದರು. ತಾನು ಸ್ವಲ್ಪ ಸಮಯವನ್ನು ಸರಿಪಡಿಸಿಕೊಂಡರೆ ಮಾತ್ರ ಖಂಡಿತವಾಗಿಯೂ ಪದಕ ಗೆಲ್ಲುವ ಸಾಧ್ಯತೆ ಇದೆ ಎಂದು ಅವರು ಭರವಸೆ ಹೊಂದಿದ್ದರು. ಆದರೆ ಕೆಲವು ತಪ್ಪಿಸಿಕೊಳ್ಳಲಾಗದ ಕಾರಣಗಳಿಂದಾಗಿ ಸಿಡ್ನಿ ಒಲಿಂಪಿಕ್ಸ್‌ನಲ್ಲಿ ಭಾಗವಹಿಸಲು ಅವರಿಗೆ ಸಾಧ್ಯವಾಗಲಿಲ್ಲ. ೨೦೦೨ರ ಬುಸಾನ್ ಒಲಿಂಪಿಕ್ಸ್‌ನಲ್ಲಿ ಅವರು ತಮ್ಮ ರಾಷ್ಟ್ರೀಯ ದಾಖಲೆಯನ್ನು ಮುರಿದು ೧೫೦೦ ಮೀಟರ್ ಸ್ಪರ್ಧೆಯಲ್ಲಿ ಚಿನ್ನದ ಪದಕ ಗೆದ್ದರು. ಅವರು ೪:೦೬:೦೩ ನಿಮಿಷಗಳಲ್ಲಿ ಸ್ಪರ್ಧೆಯ ಅಂತರವನ್ನು ಆವರಿಸಿ ಏಷ್ಯನ್ ದಾಖಲೆಯನ್ನು ೬ ಸೆಕೆಂಡ್‍ಗಳಿಂದ ಮುರಿದರು. ಅವರು ೬ ಸೆಕೆಂಡ್‍ಗಳಿಂದ ಇತರ ಸ್ಪರ್ಧಿಗಳಿಗಿಂತ ಮುಂಚೆ ಇದ್ದರು. ೨೦೦೨ರಲ್ಲಿ ಬುಸಾನ್ ಏಷ್ಯನ್ ಕ್ರೀಡಾಕೂಟದಲ್ಲಿ ೧೫೦೦ ಮೀಟರ್ ಸ್ಪರ್ಧೆಯಲ್ಲಿ ಚಿನ್ನದ ಪದಕ ಗೆದ್ದ ನಂತರ ಅವರ ಡೋಪ್ ಪರೀಕ್ಷೆ ನಡೆಯಿತು. ಅವರ ಡೋಪ್ ಪರೀಕ್ಷೆಯ ಫಲಿತಾಂಶ ಸಕಾರಾತ್ಮಕವಾಗಿತ್ತು, ಅದು ಎಲ್ಲೆಡೆ ಟೀಕೆಗೊಳಗಾಯಿತು. ಅವರ ಪದಕಗಳನ್ನು ತೆಗೆದುಕೊಳ್ಳಲಾಯಿತು ಮತ್ತು ಅವರು ಮಾಡಿದ ಎಲ್ಲಾ ದಾಖಲೆಗಳು ಶೂನ್ಯವೆಂದು ಘೋಷಿಸಲಾಯಿತು. ೨೪ ಡಿಸೆಂಬರ್ ೨೦೦೨ರಂದು ಭಾರತೀಯ ಒಲಿಂಪಿಕ್ ಯೂನಿಯನ್ ಒಲಿಂಪಿಕ್ ವೈದ್ಯಕೀಯ ಆಯೋಗವು ಸುನಿತಾ ವಿರುದ್ಧ ಡೋಪಿಂಗ್ ಆರೋಪಗಳನ್ನು ವಾಪಾಸು ತೆಗೆದುಕೊಂಡಿದೆ ಎಂದು ಘೋಷಿಸಿತು. ಕೊನೆಯಲ್ಲಿ ಸುನೀತಾಗೆ ಕ್ಲೀನ್ ಚಿಟ್ ನೀಡಲಾಯಿತು ಮತ್ತು ಹಿಂದಿನ ಒಲಿಂಪಿಕ್ ಕೌನ್ಸಿಲ್ ವಶಪಡಿಸಿಕೊಂಡ ಪದಕಗಳನ್ನು ಅವಳಿಗೆ ಮರಳಿಸಲಾಯಿತು. ಅಂತಿಮವಾಗಿ ಒಲಿಂಪಿಕ್ ಕೌನ್ಸಿಲ್ ಆಫ್ ಏಶಿಯಾದ ಡೋಪಿಂಗ್ ಮತ್ತು ಜೀವರಸಾಯನಶಾಸ್ತ್ರ ಸಮಿತಿಯು ಸಿಯೋಲ್ ಪರೀಕ್ಷಾ ಪ್ರಯೋಗಾಲಯದಲ್ಲಿ ಕೆಲವು ಅಸಮ್ಮತಿಗಳನ್ನು ಪತ್ತೆಹಚ್ಚಿದ ಕಾರಣ ಕೇಸನ್ನು ಮುಚ್ಚಿ ಹಾಕಲು ನಿರ್ಧರಿಸಿತು. ಆದ್ದರಿಂದ ಸುನಿತಾರ ದಾಖಲೆಗಳನ್ನು ಉಳಿಸಿಕೊಳ್ಳಲು ನಿರ್ಧರಿಸಿತು. ಅದೇ ಮೊದಲ ಬಾರಿಗೆ ಏಷ್ಯನ್ ಗೇಮ್ಸ್ ಇತಿಹಾಸದಲ್ಲಿ ಡೋಪ್ ಪರೀಕ್ಷೆಯ ಫಲಿತಾಂಶಗಳನ್ನು ಮಾರ್ಪಡಿಸಲಾಯಿತು. ಸುನೀತಾ ರಾಣಿ ಸುದೀರ್ಘ ಮಧ್ಯಂತರದ ನಂತರ ಹಿಂತಿರುಗಿದರು. ಮೇ ೨೦೦೫ರಲ್ಲಿ ರಾಷ್ಟ್ರೀಯ ಅಥ್ಲೆಟಿಕ್ ಮೀಟ್‌ನಲ್ಲಿ ೧೦,೦೦೦ ಮೀಟರ್ ಓಟದಲ್ಲಿ ೩೪: ೫೭: ೪೨ ಸೆಕೆಂಡುಗಳಲ್ಲಿ ಓಟದ ಸ್ಪರ್ಧೆಯನ್ನು ಪೂರ್ಣಗೊಳಿಸುವ ಮೂಲಕ ಚಿನ್ನದ ಪದಕ ಗೆದ್ದರು. ಸಂವೇದನೆಯ ಪುನರಾಗಮನದಲ್ಲಿ ಅವರು ೧೫೦೦ ಮೀಟರ್ ಸ್ಪರ್ಧೆಯನ್ನು ೪: ೨೦: ೬೩ ಸೆಕೆಂಡುಗಳಲ್ಲಿ ಪೂರ್ಣಗೊಳಿಸುವ ಮೂಲಕ ಮೊದಲ ಸ್ಥಾನವನ್ನು ಪಡೆದುಕೊಂಡರು. ದೆಹಲಿಯ ಜವಾಹರಲಾಲ್ ನೆಹರು ಕ್ರೀಡಾಂಗಣದಲ್ಲಿ ಆಯೋಜಿಸಲಾದ ಫೆಡರೇಶನ್ ಕಪ್ ಅಥ್ಲೆಟಿಕ್ಸ್‌ನಲ್ಲಿ ಅವರು ತಮ್ಮ ರಾಷ್ಟ್ರೀಯ ದಾಖಲೆಗಿಂತ ೧೨ ಸೆಕೆಂಡ್ಸ್ ಹೆಚ್ಚಾಗಿ ದಾಖಲಿಸಿದರು.
ಉಲ್ಲೇಖಗಳು
ವರ್ಗ:ಕ್ರೀಡಾಪಟುಗಳು ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೮-೧೯ ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ಕಿಮ್ಮನೆ ರತ್ನಾಕರ್‌
ಕಿಮ್ಮನೆ ರತ್ನಾಕರ್‌ರವರು ಶಿವಮೊಗ್ಗ ಜಿಲ್ಲೆಯ ತೀರ್ಥಹಳ್ಳಿ ತಾಲೂಕಿನಲ್ಲಿ ೧೯೫೧ರಲ್ಲಿ ಜನಿಸಿದರು. ಅವರು ತಮ್ಮ ಶಾಲಾ ಶಿಕ್ಷಣವನ್ನು ತೀರ್ಥಹಳ್ಳಿಯಲ್ಲಿ ಮತ್ತು ಅವರ ಪದವಿಯನ್ನು ಕಾರ್ಕಳದ ಭುವೇಂದ್ರ ಕಾಲೇಜಿನಲ್ಲಿ ಪೂರ್ಣಗೊಳಿಸಿದರು. ೧೯೬೬ರಲ್ಲಿ ಕಾನೂನು ಪದವಿಯನ್ನು ಬಿ.ಎಮ್.ಎಸ್ ಕಾನೂನು ಕಾಲೇಜಿನಲ್ಲಿ ಪೂರ್ಣಗೊಳಿಸಿದರು.
ರಾಜಕೀಯ ವೃತ್ತಿಜೀವನ
thumb|300x300px ಕಿಮ್ಮನೆ ರತ್ನಾಕರ್‌ರವರು ಕರ್ನಾಟಕದ ಮಾಜಿ ಸಚಿವರಾಗಿದ್ದರು. ಅವರು ವೃತ್ತಿಪರ ವಕೀಲರಾಗಿದ್ದರು. ಅವರು ತೀರ್ಥಹಳ್ಳಿ ಕ್ಷೇತ್ರದ ಎಂ.ಎಲ್.ಎ ಆಗಿದ್ದಾರೆ. ರತ್ನಾಕರ್ ಅವರು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್‍ಗೆ ಸೇರಿದ್ದಾರೆ. ೧೯೭೮ ಮತ್ತು ೧೯೮೩ರಲ್ಲಿ ತಾಲೂಕು ಮಂಡಳಿ ಸದಸ್ಯರಾಗಿದ್ದರು.೧೯೮೨ ಮತ್ತು ೨೦೦೫ರಲ್ಲಿ ತೀರ್ಥಹಳ್ಳಿಯ ಬಾರ್ ಅಸೋಸಿಯೇಷನ್ ಅಧ್ಯಕ್ಷರಾಗಿದ್ದರು. ೨೦೦೮ರಲ್ಲಿ ಮೊದಲನೆ ಬಾರಿಗೆ ವಿಧಾನಸಭಾ ಸದಸ್ಯರಾಗಿ ಆಯ್ಕೆಯಾದರು. ೨೦೧೩ರಲ್ಲಿ ಕಿಮ್ಮನೆ ರತ್ನಾಕರ್ ಅವರು ಆರ್.ಎಮ್.ಮಂಜುನಾಥ್‍ರನ್ನು ೧೩೪೩ ಮತಗಳ ಅಂತರದಲ್ಲಿ ಸೋಲಿಸುವುದರ ಮೂಲಕ ಎರಡನೇ ಬಾರಿಗೆ ವಿಧಾನಸಭಾ ಸದಸ್ಯರಾಗಿ ಆಯ್ಕೆಯಾದರು. ಸಿದ್ದರಾಮಯ್ಯರವರ ಸರ್ಕಾರದಲ್ಲಿ ಕಿಮ್ಮನೆ ರತ್ನಾಕರ್‌ರವರು ಶಿಕ್ಷಣ ಮಂತ್ರಿಯಾಗಿ ಆಯ್ಕೆಯಾದರು.
ಸಾಹಸಮಯಿ ರತ್ನಾಕರ್
ಕಿಮ್ಮನೆ ರತ್ನಾಕರ್‌ರವರು ತಮ್ಮ ಸಾಹಸ ಶೌರ್ಯಕ್ಕಾಗಿ ಹೆಸರಾಗಿದ್ದಾರೆ. ರತ್ನಾಕರ್ ಅವರು ಒಂದು ದಿನ ತಮ್ಮ ಅಧಿಕೃತ ಇನ್ನೊವಾ ಕಾರಿನಲ್ಲಿ ಪ್ರಯಾಣಿಸುತ್ತಿದ್ದಾಗ ಮುಳುಗಿ ಹೋಗುತ್ತಿರುವ ಕಾರನ್ನು ಗಮನಿಸಿ ತಮ್ಮ ಬೆಂಗಾವಲು ಪಡೆಗೆ ಕಾರನ್ನು ನಿಲ್ಲಿಸಲು ಆದೇಶಿಸಿದರು. ಕಿಮ್ಮನೆ ಮತ್ತು ಅವರ ಬಂದೂಕುದಾರಿ ಹಲ್‌ಸ್ವಾಮಿ, ಚಾಲಕ ಚಂದ್ರಶೇಖರ್ ಮತ್ತು ಬೆಂಗಾವಲು ವಾಹನ ಚಾಲಕ ಕೃಷ್ಣಮೂರ್ತಿ ನದಿಗೆ ಕಾರಿನಲ್ಲಿ ಮುಳುಗುತ್ತಿರುವವರನ್ನು ಕಾಪಾಡಲು ಹಾರಿದರು. ನಾಲ್ವರು ಮುಳುಗುತ್ತಿರುವ ಕಾರಿನಲ್ಲಿ ಸಿಕ್ಕಿಹಾಕಿಕೊಂಡಿದ್ದವರ ಕಡೆ ಈಜಿದರು. ಚಂದ್ರಶೇಖರ್ ಹಿಂಭಾಗದ ಬಾಗಿಲನ್ನು ತೆರೆದು ಮೂರು ಮಕ್ಕಳನ್ನು ಹೊರಕ್ಕೆ ಎಳೆದು ದಡಕ್ಕೆ ಕರೆದುಕೊಂಡು ಬಂದರು. ನಾಲ್ವರು ನಂತರ ಆಳವಿಲ್ಲದ ಸರೋವರದ ತಳದಲ್ಲಿ ನೆಲೆಸಿದ್ದ ಕಾರಿಗೆ ಹಿಂದಿರುಗಿ ಕಾರಿನಲ್ಲಿದ್ದ ಮೂವರನ್ನು ರಕ್ಷಿಸಿದರು. ಅಷ್ಟರಲ್ಲಿ ಕಾರಿನ ಚಾಲಕ ಸುಪಾವಸ್ಥೆಯಲ್ಲಿದ್ದರು. ಕಿಮ್ಮನೆ ತಮ್ಮ ಗೆಳೆಯರ ಸಾಹಾಯದ ಮೂಲಕ ಅವರಿಗೆ ಉಪಹಾರ ಮತ್ತು ಔಷಧಿಯ ವ್ಯವಸ್ಥೆ ಮಾಡಿಸಿದರು. ತಮ್ಮ ಪ್ರಯಾಣವನ್ನು ಮುಂದುವರಿಸುವ ಮೊದಲು ತಮ್ಮ ಬಟ್ಟೆಗಳನ್ನು ನೀಡಿದರು. ತಮ್ಮ ಕರ್ತವ್ಯವನ್ನು ತಾವು ಮಾಡಿದರೆಂದು ಹೇಳುತ್ತ "ನಾನು ಕಾರಿನಲ್ಲಿ ಮಕ್ಕಳಿರುವುದರ ಬಗ್ಗೆ ಅರಿತುಕೊಂಡು ನನ್ನ ಕಾರಿನ ಚಾಲಕ ಮತ್ತು ಬಂದೂಕುಗಾರ ಸಹಾಯದಿಂದ ನೀರಿಗೆ ಜಿಗಿದು ಅವರ ಪ್ರಾಣವನ್ನು ಉಳಿಸಿದೆವು" ಎಂದರು.
ರಾಜಕೀಯ ಜೀವನದ ಕಪ್ಪುಚುಕ್ಕಿ
ಕಿಮ್ಮನೆ ರತ್ನಾಕರ್‌ರವರು, ತಾವು ಶಿಕ್ಷಣ ಸಚಿವರಾಗಿದ್ದಾಗ ಸಮಸ್ಯೆಗಳ ಸರಣಿಯನ್ನು ಎದುರಿಸಿದ್ದರು. ಅನೇಕ ಟೀಕೆಗಳನ್ನು ಎದುರಿಸಿದ್ದರು. ಅವರ ಅವಧಿಯಲ್ಲಿ ನಡೆದ ಶಿಕ್ಷಣ ಕ್ಷೇತ್ರದಲ್ಲಿ ನಡೆದ ಭ್ರಷ್ಟಾಚಾರಗಳಿಗೆ ನೇರ ಹೊಣೆ ಆದರು. ಅವರು ಪ್ರತಿಪಕ್ಷಗಳಿಂದ ಮತ್ತು ಶಿಕ್ಷಣ ತಗ್ನರಿಂದ ಶಾಲೆಗಳಲ್ಲಿ ಹೆಚ್ಚುತ್ತಿರುವ ಸಮಸ್ಯೆಗಳ ಬಗ್ಗೆ,ಪ್ರಶ್ನೆಪತ್ರಿಕೆಗಳಲ್ಲಿ ಆದ ತೊಂದರೆಯ ಬಗ್ಗೆ, ೧೨ನೇ ತರಗತಿಯ ವಿದ್ಯಾರ್ಥಿಗಳಿಗಾದ ತೊಂದರೆಯ ಬಗ್ಗೆ, ಮೌಲ್ಯಮಾಪನದಲ್ಲಿನ ದೋಷಗಳ ಬಗ್ಗೆ ಅನೇಕ ಟೀಕೆಗಳನ್ನು ಎದುರಿಸಿದರು. ಮೌಲ್ಯಮಾಪನದಲ್ಲಿನ ದೋಷಗಳು ಹೇಗೆ ಕಂಡುಬಂತೆಂದರೆ ಪ್ರಾಯೋಗಿಕ ಪರೀಕ್ಷೆಯಲ್ಲಿ ಉತ್ತಮ ಅಂಕ ಗಳಿಸಿದ ಅನೇಕ ವಿದ್ಯಾರ್ಥಿಗಳು ಸಿದ್ದಾಂತ ಪರೀಕ್ಷೆಯಲ್ಲಿ ಒಂದಂಕಿಯ ಅಂಕಗಳನ್ನು ಪಡೆದರು. ಇದೆಲ್ಲವೂ ಶಿಕ್ಷಣ ಸಚಿವರ ಹೆಗಲ ಮೇಲೆ ಬಂದಿತು. ಪಿ.ಯು. ಮಂಡಳಿಯ ಅಧಿಕಾರಿಗಳು ಮಾಡಿದ ತಪ್ಪನ್ನು ಸಿಚಿವರು ಒಪ್ಪಿಕೊಂಡರು. ಪ್ರತಿಭಟನೆ ಮಾಡುತ್ತಿದ್ದ ಸಾವಿರಾರು ವಿದ್ಯಾರ್ಥಿಗಳನ್ನು ಸಮಾಧಾನ ಪಡಿಸುವಲ್ಲಿ ರತ್ನಾಕರ್ ವಿಫಲರಾದರು.
ಶಿಕ್ಷಣದ ಆಧುನೀಕರಣ
ಶಿಕ್ಷಣವನ್ನು ಆಧುನೀಕರಿಸಲು ಡಿಸೆಂಬರ್ ೨೦ ೨೦೧೫ರಂದು ಉಚಿತ ರೋಬೋಮೇಟ್ ಅಪ್ಲಿಕೇಷನನ್ನು ಉದ್ಘಾಟಿಸಿದರು. ಶಾಲೆಗಳಲ್ಲಿ ಇರುವ ಅಭದ್ರತೆಗಳನ್ನು ಗಮನಿಸಿದ ಕಿಮ್ಮನೆ ರತ್ನಾಕರ್ ಎಲ್ಲಾ ಶಾಲೆಗಳಲ್ಲಿ ಭದ್ರತಾ ಕ್ರಮಗಳನ್ನು ತೆಗೆದುಕೊಳ್ಳಲು ಆದೇಶಿಸಿದರು. ಅಧಿಕಾರಕ್ಕೆ ಬರುತ್ತಿದ್ದಂತೆ ಶಿಕ್ಷಣ ಇಲಾಖೆಯು ಶಾಲೆಗಳಲ್ಲಿ ಮೂಲಭೂತ ಸೌಲಭ್ಯಗಳಾದ ವಿದ್ಯುತ್, ಶೌಚಾಲಯ, ಆಟದ ಮೈದಾನ, ಕುಡಿಯುವ ನೀರಿನ ಸೌಲಭ್ಯವನ್ನು ನೀಡಲು ಕ್ರಮ ಕೈಗೊಂಡರು. ೨೦೧೮ರ ವಿಧಾನಸಭೆ ಚುನಾವಣೆಯಲ್ಲಿ ೨೧,೯೫೫ ಮತಗಳ ಅಂತರದಲ್ಲಿ ಕಿಮ್ಮನೆ ರತ್ನಾಕರ್‌ರವರು ಬಿ.ಜೆ.ಪಿ.ಯ ಅರಗಾ ಜ್ನಾನೇಂದ್ರ ವಿರುದ್ದ ಸೋಲು ಕಂಡರು.
ಉಲ್ಲೇಖಗಳು
ವರ್ಗ:ರಾಜಕಾರಣಿಗಳು ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೮-೧೯ ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ಡಿಂಕೊ ಸಿಂಗ್
ನಂಗ್ಗೊಮ್ ಡಿಂಕೊ ಸಿಂಗ್ ( ೧ ಜನವರಿ ೧೯೭೯),ಬ್ಯಾಂಕಾಕ್ನಲ್ಲಿ ೧೯೯೮ ರ ಏಷ್ಯನ್ ಕ್ರೀಡಾಕೂಟದಲ್ಲಿ ಚಿನ್ನದ ಪದಕ ಗೆದ್ದ ಭಾರತೀಯ ಬಾಕ್ಸರ್. ಅವರಿಗೆ ಭಾರತ ಸರ್ಕಾರವು ಪದ್ಮಶ್ರೀ ಪ್ರಶಸ್ತಿಯನ್ನು ೨೦೧೩ ರಲ್ಲಿ ನೀಡಲಾಯಿತು. ೧೯೯೮ ರಲ್ಲಿ ಪ್ರತಿಷ್ಠಿತ ಅರ್ಜುನ ಪ್ರಶಸ್ತಿ ಡಿಂಕೊ ಸಿಂಗ್ ಗೆ ನೀಡಿ ಗೌರವಿಸಲಾಯಿತು.
ಬಾಲ್ಯ
ಅವರು ಜನವರಿ ೦೧ ೧೯೭೯ ರಂದು ಮಣಿಪುರದ ಇಂಫಾಲ್ ನ ಸೆಕ್ಟಾ ಎಂಬ ಗ್ರಾಮದಲ್ಲಿ ಜನಿಸಿದರು. ಅವರು ಅನಾಥಾಶ್ರಮದಲ್ಲಿ ಬೆಳೆದರು.
ವೃತ್ತಿ ಜೀವನ
೧೯೯೭ ರಲ್ಲಿ ಬ್ಯಾಂಕಾಕ್ನಲ್ಲಿ ಕಿಂಗ್ಸ್ ಕಪ್ ಅನ್ನು ಡಿಂಕೊ ಸಿಂಗ್ ಗೆದ್ದುಕೊಂಡರು. ೧೯೯೮ ರಲ್ಲಿ ಥೈಲ್ಯಾಂಡ್ನ ಬ್ಯಾಂಕಾಕ್ನಲ್ಲಿ ಏಷ್ಯನ್ ಕ್ರೀಡಾಕೂಟದಲ್ಲಿ ಬಾಕ್ಸಿಂಗ್ ಸ್ಪರ್ಧೆಯಲ್ಲಿ ಚಿನ್ನದ ಪದಕವನ್ನು ಗಳಿಸಿದ್ದಾರೆ. ಅವರು ಭಾರತೀಯ ನೌಕಾದಳದ ಸೇವಾ ಸಿಬ್ಬಂದಿ. ಸ್ಪೋರ್ಟ್ಸ್ ಅಥಾರಿಟಿ ಆಫ್ ಇಂಡಿಯಾ ಪ್ರಾರಂಭಿಸಿದ ಸ್ಪೆಶಲ್ ಏರಿಯಾ ಗೇಮ್ಸ್ ಸ್ಕೀಮ್ ನಲ್ಲಿ ತರಬೇತುದಾರರು ಡಿಂಕೊರ ಗುಪ್ತ ಪ್ರತಿಭೆಯನ್ನು ಗುರುತಿಸಿದರು ಮತ್ತು ಅವರು ಮೇಜರ್ ಒಪ್ಪಿ ಭಾಟಿಯಾ ಅವರ ತಜ್ಞ ಮೇಲ್ವಿಚಾರಣೆಯಲ್ಲಿ ತರಬೇತಿ ಪಡೆದಿದ್ದರು. ನಂತರ ಅವರು ಕ್ರೀಡಾ ಪ್ರಾಧಿಕಾರದ ತಂಡಗಳ ವಿಂಗ್ ನ ಕಾರ್ಯನಿರ್ವಾಹಕ ನಿರ್ದೇಶಕರಾದರು. ಇವರು ೧೦ ವರ್ಷ ವಯಸ್ಸಿನಲ್ಲಿ ಅಂಬಾಲಾದಲ್ಲಿ ೧೯೮೯ರಲ್ಲಿ ನಡೆದ ಉಪ ಜೂನಿಯರ್ ನ್ಯಾಷನಲ್ ಬಾಕ್ಸಿಂಗ್ ಚಾಂಪಿಯನ್ಷಿಪ್ ಗೆದ್ದರು. ಈ ಸಾಧನೆ ಡಿಂಕೊವನ್ನು ಸೆಲೆಕ್ಟರ್ಸ್ ಮತ್ತು ತರಬೇತುದಾರರಿಗೆ ಪರಿಚಯಿಸಿತು. ಸಮಯದಲ್ಲಿ ವಾಂಗ್ ವಿಶ್ವದ ೩ನೇ ಬಾಕ್ಸರ್ ಸ್ಥಾನ ಪಡೆದಿದ್ದರು ಮತ್ತು ಡಿಂಕೊ ಅವರ ಗೆಲುವು ಪ್ರತಿಯೊಬ್ಬರನ್ನೂ ಅಚ್ಚರಿಗೊಳಿಸಿತು. ಇಡೀ ರಾಷ್ಟ್ರವು ಅವನಿಂದ ವಿಶೇಷವಾದ ಏನೋ ನಿರೀಕ್ಷಿಸುತ್ತಿದೆ. ೧೯೯೮ ರಲ್ಲಿ ಬ್ಯಾಂಕಾಕ್ ಏಷ್ಯನ್ ಕ್ರೀಡಾಕೂಟದಲ್ಲಿ ಬಾಕ್ಸಿಂಗ್ನಲ್ಲಿ ನಡೆದ ಅತ್ಯಂತ ಅದ್ಭುತವಾದ ಕ್ಷಣಗಳು ಉಜ್ಬೇಕಿಸ್ಥಾನ್, ಟೈಮೂರ್ ತುಲಿಯಾಕೊವ್ರಿಂದ ಅಂತಿಮ ಬಾರಿಗೆ ನಡೆದ ಪ್ರಸಿದ್ಧ ಬಾಕ್ಸರ್ ವಿರುದ್ಧ ಡಿಂಕೊ ಹೋರಾಡಿದರು.
ಅಂತರರಾಷ್ಟ್ರೀಯ ಬಾಕ್ಸಿಂಗ್
thumb ೧೯೯೭ರಲ್ಲಿ ಅಂತರರಾಷ್ಟ್ರೀಯ ಬಾಕ್ಸಿಂಗ್ ಕ್ಷೇತ್ರಕ್ಕೆ ಪ್ರಥಮ ಪ್ರವೇಶ ಮಾಡಿದರು ಮತ್ತು ೧೯೯೭ ರಲ್ಲಿ ಥೈಲ್ಯಾಂಡ್ನ ಬ್ಯಾಂಕಾಕ್ ನಲ್ಲಿ ನಡೆದ ಕಿಂಗ್ಸ್ ಕಪ್ ಗೆದ್ದರು. ಪಂದ್ಯಾವಳಿಯನ್ನು ಗೆದ್ದ ಹೊರತಾಗಿಯೂ, ಡಿಂಕೊ ಸಿಂಗ್ ಕೂಡಾ ಸಭೆಯ ಅತ್ಯುತ್ತಮ ಬಾಕ್ಸರ್ ಎಂದು ಘೋಷಿಸಲ್ಪಟ್ಟರು.
ಗಾಟ್ಫ್ರೈಡ್ ವಿಲ್ಹೆಲ್ಮ್ ಲೆಬ್ನಿಜ್
ತತ್ವಶಾಸ್ತ್ರದಲ್ಲಿ, ಲೇಬಿನಿಜ್ ಅವರ ಆಶಾವಾದಕ್ಕಾಗಿ ಹೆಚ್ಚು ಹೆಸರುವಾಸಿಯಾಗಿದ್ದರು, ಅಂದರೆ, ನಮ್ಮ ಯೂನಿವರ್ಸ್ ನಿರ್ಬಂಧಿತ ಅರ್ಥದಲ್ಲಿ, ದೇವರು ಸೃಷ್ಟಿಸಬಹುದೆಂಬ ಅತ್ಯುತ್ತಮವಾದ ಸಾಧ್ಯತೆಯಿದೆ ಎಂದು ಹೇಳುವ ಮೂಲಕ, ವೊಲ್ಟೈರ್ ಮುಂತಾದ ಇತರರು ಸಾಮಾನ್ಯವಾಗಿ ಆಲೋಚಿಸಲ್ಪಟ್ಟಿರುವ ಒಂದು ಕಲ್ಪನೆ.ಲೆಬ್ನಿಜ್, ರೆನೆ ಡೆಸ್ಕಾರ್ಟೆಸ್ ಮತ್ತು ಬರುಚ್ ಸ್ಪಿನೊಜಾ ಜೊತೆಯಲ್ಲಿ, ತರ್ಕಬದ್ಧತೆಯ ಮೂರು ಮಹಾನ್ 17 ನೇ ಶತಮಾನದ ವಾದಕರಲ್ಲಿ ಒಬ್ಬರಾಗಿದ್ದರು.ಲೆಬ್ನಿಜ್ನ ಕೆಲಸ ಆಧುನಿಕ ತರ್ಕ ಮತ್ತು ವಿಶ್ಲೇಷಣಾತ್ಮಕ ತತ್ತ್ವಶಾಸ್ತ್ರವನ್ನು ನಿರೀಕ್ಷಿಸಿತು, ಆದರೆ ಅವರ ತತ್ತ್ವಶಾಸ್ತ್ರವು ಪಾಂಡಿತ್ಯದ ಸಂಪ್ರದಾಯಕ್ಕೆ ಮರಳಿ ಕಾಣುತ್ತದೆ, ಇದರಲ್ಲಿ ಪ್ರಾಯೋಗಿಕ ಸಾಕ್ಷ್ಯಾಧಾರದ ಬದಲಿಗೆ ಮೊದಲ ತತ್ತ್ವಗಳಿಗೆ ಅಥವಾ ಪೂರ್ವ ವ್ಯಾಖ್ಯಾನಗಳಿಗೆ ಕಾರಣಗಳನ್ನು ಅನ್ವಯಿಸುವ ತೀರ್ಮಾನಗಳು ಹೊಂದಿತ್ತು.
ಉಲ್ಲೇಖಗಳು
ವರ್ಗ:ಮುಂಚಿನ ಆಧುನಿಕ ತತ್ವಜ್ಞಾನಿಗಳು
ಶರಣಪ್ಪ ಕಂಚ್ಯಾಣಿ
ವಿಜಯಪುರ ಜಿಲ್ಲೆಯು ಮಕ್ಕಳ ಸಾಹಿತ್ಯದ ತೊಟ್ಟಿಲು. ಸಿಸು ಸಂಗಮೇಶ, ಶಂಗು ಬಿರಾದಾರ, ಈಶ್ವರ ಚಂದ್ರ ಚಿಂತಾಮಣಿ, ಹ.ಮ.ಪೂಜಾರ, ಜಂಬುನಾಥ ಕಂಚ್ಯಾಣಿ, ಹ.ಮ.ಅಂಬಿಗೇರ್, ಬಾ.ಇ.ಕುಮಟೆ ಮುಂತಾದ ಹಲವಾರು ಕವಿಗಳು ಮಕ್ಕಳ ಸಾಹಿತ್ಯದ ಬಗ್ಗೆ ಅಗಾಧವಾದ ಕೆಲಸವನ್ನು ಮಾಡಿದ್ದಾರೆ. ಹೀಗೆ ಸಾಹಿತ್ಯ ಕೃಷಿ ಮಾಡಿದವರಲ್ಲಿ ಪ್ರಮುಖರಲ್ಲೊಬ್ಬರಾದ ಹಿರಿಯ ಕವಿ ಶರಣಪ್ಪ ಕಂಚ್ಯಾಣಿಯವರು.
ಜನನ
ಕಂಚ್ಯಾಣಿ ಶರಣಪ್ಪನವರು ಹುಟ್ಟಿದ್ದು ವಿಜಯಪುರ ಜಿಲ್ಲೆಯ ಮುದ್ದೇಬಿಹಾಳ ತಾಲ್ಲೂಕಿನ ಸರೂರ ಎಂಬಲ್ಲಿ. ತಂದೆ ಶಿವ ಸಂಗಪ್ಪ, ತಾಯಿ ರುದ್ರಮ್ಮ. ಹುಟ್ಟಿದ್ದು ಕಡುಬಡತನದ ಕುಟುಂಬದಲ್ಲಿ.
ಸಾಹಿತ್ಯ
ಜಾಗೃತ ಭಾರತ, ಮಕ್ಕಳ ಮನೆ, ಹುಟ್ಟು ಹಬ್ಬ, ತಮ್ಮನ ಶಾಲೆ, ತೋಟದ ಆಟ, ಚೆಲುವಿನ ಚಿಟ್ಟೆ, ಪುಟ್ಟಿಯ ತೋಟ, ಬೆದರು ಬೆಚ್ಚ ಮುಂತಾದವುಗಳ ಜೊತೆಗೆ ‘ಗುಡು ಗುಡು ಗುಂಡ’ ಎಂಬ ಶಿಶು ಪ್ರಾಸದ ಪುಸ್ತಕವನ್ನು ರಚಿಸಿದ್ದಾರೆ. ಗಿಲ್ ಗಿಲ್ ಗಿಡ್ಡ, ಅಪ್ಪನ ಕಥೆಗಳು, ಅಪ್ಪನ ಮತ್ತಷ್ಟು ಕಥೆಗಳು, ಚತುರ ಚಿಣ್ಣರು ಮುಂತಾದ ಕಥಾ ಸಂಕಲನಗಳನ್ನು ಪ್ರಕಟಿಸಿದ್ದಾರೆ. ಇವಲ್ಲದೆ ಇವರ ಇತರ ಕೃತಿಗಳೆಂದರೆ ಕನ್ನಡ ಕಣ ಕೀರ್ತಿ (ಗದ್ಯ ಚರಿತ್ರೆ), ಬಸವ ಪ್ರದೀಪ (ಖಂಡ ಕಾವ್ಯ) ಮತ್ತು ಸಮಗ್ರ ಕವಿತೆಗಳ ಸಂಗ್ರಹ. ಆಯ್ದ ನೂರೊಂದು ಕವಿತೆಗಳು. ಕನ್ನಡ ಕವಿಕೀರ್ತಿ, ಬಸವ ಪ್ರದೀಪ, ಅಜ್ಜನ ಹಾಡು ಎಂಬ ಮಕ್ಕಳ ಕವಿತೆಗಳು, ಮಕ್ಕಳ ಮನೆ, ಹುಟ್ಟು ಹಬ್ಬ, ತಮ್ಮನ ಶಾಲೆ, ತೋಟದ ಆಟ, ಗುಡು ಗುಡು ಗುಂಡ, ಆಯ್ದ ನೂರೊಂದು ಕವಿತೆಗಳು, ಚಲುವಿನ ಚಿಟ್ಟೆ, ತೊಟ್ಟಿಲು ಗುಬ್ಬಿ, ರಾಜಯೋಗಿ ಬೀಳೂರ ಅಜ್ಜನವರು, ಗಿಲ್ಗಿಲ್ ಗಿಡ್ಡ, ಪುಟ್ಟಿಯ ತೋಟ, ತಿಪ್ಪನ ಕಥೆಗಳು, ತಿಪ್ಪನ ಮತ್ತಷ್ಟು ಕಥೆಗಳು, ಬೆದರು ಬೆಚ್ಚ, ಚತುರ ಚಿಣ್ಣರು, ಹಾಡುವ ಹಕ್ಕಿ, ಬೆಕ್ಕಿನ ಕೊರಳಿಗೆ ಗಂಟೆ, ಅಜ್ಜನ ಅಂದದ ಕಥೆಗಳು ಮುಂತಾದ ಪುಸ್ತಕಗಳನ್ನು ರಚಿಸಿ ಪ್ರಕಟಿಸಿದ್ದಾರೆ.
ಪ್ರಶಸ್ತಿಗಳು
ಮಕ್ಕಳ ಸಾಹಿತಿ ಕಂಚ್ಯಾಣಿಯವರನ್ನು ಹುಡುಕಿಕೊಂಡು ಬಂದ ಪ್ರಶಸ್ತಿಗಳು ಹಲವಾರು. ‘ಜಾಗೃತ ಭಾರತ’ ಪುಸ್ತಕಕ್ಕೆ ಕರ್ನಾಟಕ ಸಾಹಿತ್ಯ ಅಕಾಡಮಿ ಪುಸ್ತಕ ಬಹುಮಾನ (೧೯೮೮), ‘ಅಜ್ಜನ ಹಾಡು’ ಪುಸ್ತಕಕ್ಕೆ ಕನ್ನಡ ಸಾಹಿತ್ಯ ಪರಿಷತ್ತಿನ ವಸುದೇವ ಭೂಪಾಳಂ ಪ್ರಶಸ್ತಿ, ಧಾರವಾಡದ ಮಕ್ಕಳ ಮನೆ ಮಕ್ಕಳ ಸಾಹಿತ್ಯ ಪ್ರಶಸ್ತಿ (೧೯೮೯), ರಾಷ್ಟ್ರೀಯ ಬಾಲ ಸಾಹಿತ್ಯ ಪುರಸ್ಕಾರ (೧೯೯೦-೯೧), ‘ಗಿಲ್ ಗಿಲ್ ಗಿಡ್ಡ’ ಪುಸ್ತಕಕ್ಕೆ ಅತ್ತಿಮಬ್ಬೆ ಪ್ರತಿಷ್ಠಾನದ ರನ್ನ ಸಾಹಿತ್ಯ ಪ್ರಶಸ್ತಿ ಮುಂತಾದವುಗಳಲ್ಲದೆ ಹುಬ್ಬಳ್ಳಿಯ ಮೂರು ಸಾವಿರ ಮಠ ಸಾಹಿತ್ಯ ಪುರಸ್ಕಾರ, ಭಾಲ್ಕಿ ಸಂಸ್ಥಾನ ಮಠದ ಮಕ್ಕಳ ಸಾಹಿತ್ಯ ಪುರಸ್ಕಾರ, ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ, ಶಿವಮೊಗ್ಗ ಕರ್ನಾಟಕ ಸಂಘದ ಮಕ್ಕಳ ಸಾಹಿತ್ಯ ಪ್ರಶಸ್ತಿ, ಬೆಳಗಾವಿ ನಾಗನೂರ ರುದ್ರಾಕ್ಷಿ ಮಠದ ಹರ್ಡೇಕರ್‌ಮಂಜಪ್ಪ ಮಕ್ಕಳ ಸಾಹಿತ್ಯ ಪ್ರಶಸ್ತಿಗಳ ಜೊತೆಗೆ ಬಾಗಲಕೋಟೆಯಲ್ಲಿ ನಡೆದ ಬಿಜಾಪುರ ಜಿಲ್ಲಾ ೫ನೆಯ ಮಕ್ಕಳ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷತೆ, ಬಿಜಾಪುರ ತಾಲ್ಲೂಕು ಪ್ರಥಮ ಕನ್ನಡ ಸಾಹಿತ್ಯ ಸಮ್ಮೇಳನಾಧ್ಯಕ್ಷತೆ ಮುಂತಾದ ಗೌರವಗಳಿಗೆ ಪಾತ್ರರಾಗಿದ್ದಾರೆ. ಕಂಚ್ಯಾಣಿ ಶರಣಪ್ಪ ಅವರಿಗೆ ಕೇಂದ್ರ ಸಾಹಿತ್ಯ ಅಕಾಡೆಮಿಯ 2018ರ ಸಾಲಿನ ಬಾಲ ಸಾಹಿತ್ಯ ಪುರಸ್ಕಾರ ನೀಡಲಾಗಿದೆ.
ಉಲ್ಲೇಖಗಳು
ವರ್ಗ:ಕನ್ನಡ ಸಾಹಿತ್ಯ
ಮಕ್ಕಳ ಸಾಹಿತ್ಯ
ಮ. ಗು. ಬಿರಾದಾರ
ಡಾ. ಮ. ಗು. ಬಿರಾದಾರವರು ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನ ಬಬಲೇಶ್ವರದಲ್ಲಿ ೧೫.೩.೧೯೩೩ ರಲ್ಲಿ ಜನಿಸಿದರು.
ಸಾಹಿತ್ಯ
“ಮಗು” ಕಾವ್ಯನಾಮದಿಂದ ಪ್ರಸಿದ್ಧರಾದ ಇವರು ಹಳ್ಳಿಗಾಡಿನ ವಾತಾವರಣದಲ್ಲೇ ಬೆಳೆದುದರಿಂದ ಗ್ರಾಮೀಣ ಸಂಸ್ಕೃತಿಯ ಪ್ರಭಾವಕ್ಕೆ ಒಳಗಾದವರು. ಈ ಕಾರಣದಿಂದ ಜಾನಪದ ಕ್ಷೇತ್ರದಲ್ಲಿ ಮಹತ್ತರ ಸೇವೆಯನ್ನು ಮಾಡಿದ್ದಾರೆ.
ಪ್ರೊ. ಕುಂದಣಗಾರ ಇವರ ಮಾರ್ಗದರ್ಶನದಲ್ಲಿ “ರತ್ನಾಕರ ವರ್ಣಿ” ವಿಷಯ ಕುರಿತು ಮಹಾಪ್ರಬಂಧವನ್ನು ಬರೆದಿದ್ದಾರೆ. ಜಾನಪದ ಸಮಾಲೋಕನ ಜಾನಪದ ಜೀವಾಳ (೧೯೮೭ ಪುಸ್ತಕ ಅಕಾಡೆಮಿ ಕಲಬುರ್ಗಿ) ಇದರಲ್ಲಿ ಒಟ್ಟು ೧೦ ಸಂಶೋಧನ ಲೇಖನಗಳನ್ನು ಒಳಗೊಂಡಿವೆ. ಸಾಗರ ಸಿಂಪಿ (೧೯೯೦ ಕನ್ನಡ ಸಾಹಿತ್ಯ ಪರಿಷತ್, ಬೆಂಗಳೂರು) ಇದಕ್ಕೆ ಸಂಬಂಧಿಸಿದಂತೆ ಅವರ ಬದುಕು ಬರಹಗಳ ವಿಹಂಗಮ ನೋಟವನ್ನು ನೀಡಬಲ್ಲ ಕೃತಿಯಾಗಿದೆ. ಇದರಲ್ಲಿ ೯ ಅಧ್ಯಾಯಗಳಾಗಿ ವಿಂಗಡಿಸಿದ್ದಾರೆ. ಒಟ್ಟಾರೆ ಅವರ ಸಾಹಿತ್ಯ ಬರಹಗಳ ಬಗ್ಗೆ ನೋಟ ಬೀರಿದ್ದಾರೆ. ಮೆಟ್ನಳ್ಳಿ ಹಸನ ಸಾಹೇಬರ ತತ್ವ ಪದಗಳು ‘ಯಯಾತಿ’ ಡಾ. ಲಠ್ಠೆಯವರೊಂದಿಗೆ (೧೯೯೧ ಪ್ರಸಾರಾಂಗ, ಗುಲಬರ್ಗಾ ವಿಶ್ವವಿದ್ಯಾಲಯ, ಗುಲಬುರ್ಗಾ) ಯಕ್ಷಗಾನಕ್ಕೆ ಸಂಬಂಧಿಸಿದ ಪ್ರಕಾರಗಳಲ್ಲಿರುವ ದೊಡ್ಡಾಟಗಳ ಕೃತಿ. ಇವು ಇವರ ಪ್ರಮುಖ ಜಾನಪದ ಕೃತಿಗಳು.
ಹರದೇಶಿ ನಾಗೇಶಿ ಮತ್ತು ನೂರೆಂಟು ಕಥೆಗಳು ಇತರರೊಂದಿಗೆ ಸಂಪಾದಿಸಲ್ಪಟ್ಟ ಕೃತಿಗಳು. ಇವರ ೧೧೦ಕ್ಕೂ ಹೆಚ್ಚು ಸಂಶೋಧನ ಲೇಖನಗಳು ಪ್ರಕಟಗೊಂಡಿವೆ. ಅದರಲ್ಲಿ ಜಾನಪದಕ್ಕೆ ಸಂಬಂಧಪಟ್ಟ ಲೇಖನಗಳು ಅಧಿಕವಾಗಿವೆ. ಇತ್ತೀಚೆಗೆ ‘ಹೋಳಿ ಹಾಡು’ಗಳು ಎನ್ನುವ ಇವರ ಕೃತಿ ಕನ್ನಡ ಪುಸ್ತಕ ಪ್ರಾಧಿಕಾರದಿಂದ ಪ್ರಕಟಗೊಂಡಿದೆ.
ವೃತ್ತಿ
ಡಾ. ಮ. ಗು. ಬಿರಾದಾರ ಅವರು ಗುಲಬರ್ಗಾ ವಿಶ್ವವಿದ್ಯಾಲಯದ ಕನ್ನಡ ಅಧ್ಯಯನ ಸಂಸ್ಥೆಯಲ್ಲಿ ಪ್ರಾಧ್ಯಾಪಕ ಅದರ ಮುಖ್ಯಸ್ಥರಾಗಿ ಮತ್ತು ಪ್ರಸಾರಾಂಗದ ನಿರ್ದೇಶಕರಾಗಿ ಸೇವೆ ಸಲ್ಲಿಸಿ ನಿವೃತ್ತಿಯಾಗಿದ್ದಾರೆ. ಗೋಕಾಕ ಚಳುವಳಿಯಲ್ಲಿ ಮುಖ್ಯಪಾತ್ರ, ಪುಸ್ತಕ ಅಕಾಡೆಮಿಯ ಅಧ್ಯಕ್ಷ ಜಾನಪದ ಮತ್ತು ಯಕ್ಷಗಾನ ಅಕಾಡೆಮಿ ಸದಸ್ಯ, ಇವರ ಜಾನಪದ ಸೇವೆಯನ್ನು ಗಮನಿಸಿ ೧೯೯೪ ರಲ್ಲಿ ಮುಂಡರಗಿಯಲ್ಲಿ ಜರುಗಿದ ಅಖಿಲ ಕರ್ನಾಟಕ ೨೩ನೇ ಜಾನಪದ ಸಮ್ಮೇಳನದ ಸರ್ವಾಧ್ಯಕ್ಷರನ್ನಾಗಿ ಆಯ್ಕೆ ಮಾಡಿರುವುದು, ಅವರು ಜಾನಪದ ಸಾಹಿತ್ಯ ಕ್ಷೇತ್ರಕ್ಕೆ ಸಲ್ಲಿಸಿದ ಕೊಡುಗೆಗೆ ಸಂದ ಗೌರವ ಎಂದು ಹೇಳಬಹುದು.
ವರ್ಗ:ಚುಟುಕು ವರ್ಗ:ಸಾಹಿತಿಗಳು
ಜನಸಂಖ್ಯಾ ವಿಜ್ಞಾನ
ಅಂಕಿ ಸಂಖ್ಯಾಶಾಸ್ತ್ರ  ಅಥವಾ ಅಂಕಿ ಸಂಖ್ಯಾ ಮಾಹಿತಿ  ಸರ್ಕಾರದಲ್ಲಿ ಉಪಯೋಗವಿರುವಂತೆ ಮನುಷ್ಯರ ಜನಸಂಖ್ಯೆಯ ದತ್ತಾಂಶ, ವಿಕ್ರಯಿಸುವ ಅಥವಾ ಸಂಶೋಧನಾ ಅಭಿಪ್ರಾಯಗಳ, ಅಥವಾ ಅಂಕಿ ಸಂಖ್ಯಾಶಾಸ್ತ್ರದ ಪಾರ್ಶ್ವಚಿತ್ರ ಸಂಶೋಧಿಸಿದಂತೆ. "ಅಂಕಿ ಸಂಖ್ಯಾಶಾಸ್ತ್ರ " ಎಂಬ ಶಬ್ದದ ಅರ್ಥದಲ್ಲಿನ ವ್ಯತ್ಯಾಸವನ್ನು ಕಂಡಾಗ, (ಕೆಳಗೆ ನೋಡಿ) ಅದರಲ್ಲಿ ಸಾಮಾನ್ಯವಾಗಿ ಅಂಕಿ ಸಂಖ್ಯಾಶಾಸ್ತ್ರವು ಲಿಂಗ, ಬುಡಕಟ್ಟು/ಜನಾಂಗ , ವಯಸ್ಸು , ಆದಾಯ , ಅಂಗವೈಕಲ್ಯತೆ , ಚಲನೆ (ಪ್ರಯಾಣದ ಸಮಯದಲ್ಲಿ ಕೆಲಸ ಮಾಡುವ ಅಥವಾ ಇರುವ ವಾಹನಗಳ ಸಂಖ್ಯೆ ), ಶೈಕ್ಷಣಿಕ ಅರ್ಹತೆ , ಮನೆಯ ಮಾಲೀಕತ್ವ , ಉದ್ಯೋಗ ಪರಿಸ್ಥಿತಿ , ಮತ್ತು ಸ್ಥಳವೂ ಸೇರಿಕೊಂಡಿದೆ. ಅಂಕಿ ಸಂಖ್ಯೆಯಲ್ಲಿನ ಭಿನ್ನತೆಯು ,ಹಾಗು ಮನೆಯ ಅವಶ್ಯಕತೆಯ ಸುತ್ತ-ಮುತ್ತ, ಎರಡು ವಿಷಯ ಆಸಕ್ತಿದಾಯಕವಾಗಿದ್ದು ,ಸಮಯಾಧಾರಿತ ಪರಿಸ್ಥಿತಿಯು ಸಹ ಕಾರಣವಾಗಿರುತ್ತದೆ. ಅಂಕಿ ಸಂಖ್ಯಾಶಾಸ್ತವು ಆರ್ಥಿಕ/ಹಣಕಾಸು ಮತ್ತು ಮಾರುಕಟ್ಟೆ/ವಿಕ್ರಯಿಸುವ ಸಂಶೋಧನೆಯಲ್ಲಿ ಆಗಾಗ್ಗೆ ಉಪಯೋಗಿಸಲ್ಪಡುತ್ತದೆ. ಅಂಕಿ ಸಂಖ್ಯಾಶಾಸ್ತ್ರ ಮತ್ತು ಸೈಕೋಗ್ರಾಫಿಕ್ಸ್^^ಗಳೆರಡರ ನಡುವಿನ ವ್ಯತ್ಯಾಸ ತಿಳಿಯುವುದು ಬಹಳ ಮುಖ್ಯ. ಅಂಕಿ ಸಂಖ್ಯಾಶಾಸ್ತ್ರ ಪ್ರವೃತ್ತಿಯು  ವಿವರಿಸುವುದೇನೆಂದರೆ, ಸಮಯಾಧಾರಿತ ಜನಸಂಖ್ಯೆಯು, ಅಂಕಿಸಂಖ್ಯೆಯ ಬದಲಾವಣೆಯನ್ನು ಗುರುತಿಸುತ್ತದೆ. ಉದಾಹರಣೆಗೆ, ಸರಾಸರಿ ವಯಸ್ಸಿನ ಜನಸಂಖ್ಯೆಯು ಕೆಲವು ವೇಳೆ ಹೆಚ್ಚಾಗಲೂಬಹುದು, ಹಾಗೆಯೇ ಇದು ಕೆಳಗಿಳಿಯಲೂಬಹುದು. ಕೆಲವೊಂದು ನಿಗದಿತ ಹಿಡಿತದಿಂದಾಗಿ, ಅಂಕಿಸಂಖ್ಯೆಯ ಬದಲಾವಣೆಯೂ ಆಗಬಹುದು. ಒಂದು ದೃಷ್ಟಾಂತವೆಂದರೆ, ಚೀನಾದಲ್ಲಿನ ಒಂದು ಮಗುವಿನ ಪದ್ಧತಿಯ ಅಳವಡಿಕೆ. ಅಂಕಿ ಸಂಖ್ಯಾಶಾಸ್ತ್ರವು ಒಂದು ನಾಮಪದವಾಗಿ ,ಸತತವಾಗಿ ಮತ್ತೆ ಮತ್ತೆ ಸಂಖ್ಯಾಶಾಸ್ತ್ರದ ಸ್ಥಳದಲ್ಲಿ ತಪ್ಪು ತಪ್ಪಾಗಿ, ಮಾನವ ಜನಸಂಖ್ಯೆ ಯಲ್ಲಿನ ಅಧ್ಯಯನದಲ್ಲಿ ,ಮತ್ತು ಅದರ ರಚನೆ/ವಿನ್ಯಾಸದಲ್ಲಿ ಆದ ಬದಲಾವಣೆಯಾಗಿದೆ. ಆದಾಗ್ಯೂ ಪೂರ್ಣ ನಿರ್ಬಂಧವಿಲ್ಲದ ಚಿತ್ರಣವಿಲ್ಲದಿದ್ದರೂ, ಅಂಕಿ ಸಂಖ್ಯಾಶಾಸ್ತ್ರವು ಜನಸಂಖ್ಯೆಯ ವಿನ್ಯಾಸದ ಮೇಲೆ, ಕ್ರಿಯೆಯ ಮೇಲೆ,ಮತ್ತು ಕ್ರಿಯಾತ್ಮಕತೆಯ ಮೇಲೆ ಕೇಂದ್ರೀಕರಿಸುತ್ತದೆ. ಆ ಕಾರಣದಿಂದ ಅಂಕಿ ಸಂಖ್ಯಾಶಾಸ್ತ್ರವನ್ನು ಸತತವಾಗಿ ಮಾಧ್ಯಮ ಅಧ್ಯಯನದಲ್ಲಿನ ಕ್ಷೇತ್ರದಲ್ಲಿ ಉಪಯೋಗಿಸಲಾಗುತ್ತದೆ, ಹಾಗೆಯೇ ಜಾಹಿರಾತು, ವಾಣಿಜ್ಯ , ಮತ್ತು ಮತದಾನದಲ್ಲಿಯೂ ಸಹ ಇರುತ್ತದೆ. ಹಾಗು 'ಅಂಕಿಸಂಖ್ಯೆ ' ಅಥವಾ (ವಿಶಾಲ ಅರ್ಥದಲ್ಲಿ)"ಜನಸಂಖ್ಯೆಯ ಅಧ್ಯಯನದಲ್ಲಿ" ಅದಲು-ಬದಲಾಗಿ ಉಪಯೋಗಿಸಬಾರದು.
ವಾಣಿಜ್ಯದಲ್ಲಿ ಅಂಕಿ ಸಂಖ್ಯಾಶಾಸ್ತ್ರ ಪಾರ್ಶ್ವಚಿತ್ರ
ಅಂಕಿ ಸಂಖ್ಯಾಶಾಸ್ತ್ರದ ಪಾರ್ಶ್ವಚಿತ್ರವನ್ನು ವಿವರಿಸುವಲ್ಲಿ ಮಾರುಕಟ್ಟೆದಾರರು ಸಾಂಕೇತಿಕವಾಗಿ ಹಲವಾರು ವಿಭಿನ್ನತೆಯನ್ನು ಸೇರಿಸುತ್ತಾರೆ. ಅಂಕಿ ಸಂಖ್ಯಾಶಾಸ್ತ್ರದ ಪಾರ್ಶ್ವಚಿತ್ರವು ( ಚಿಕ್ಕದಾಗಿ "ಅಂಕಿ ಸಂಖ್ಯಾಶಾಸ್ತ್ರವು ")ಒಂದು ಗುಂಪಿನ ಸಾಂಕೇತಿಕ ಸದಸ್ಯತ್ವವನ್ನು ನೀಡುವಲ್ಲಿ ಸಾಕಷ್ಟು ವಿಷಯವನ್ನು ನೀಡಿದ್ದು, ಒಂದು ಮಾನಸಿಕ ಚಿತ್ರಣ ಸೃಷ್ಟಿಯಾಗಿ ಒಂದು ಸಾಮಾನ್ಯ ಕಲ್ಪನೆಯಾಗುತ್ತದೆ. ಉದಾಹರಣೆಗೆ, ಮಾರುಕಟ್ಟೆದಾರರು ಒಬ್ಬರ ಬಗ್ಗೆ, ಹೆಂಗಸರ ಬಗ್ಗೆ , ಮಧ್ಯಮ ವರ್ಗದವರ ಬಗ್ಗೆ , 18 ರಿಂದ 24 ವರ್ಷ ವಯಸ್ಸಿನವರ ಬಗ್ಗೆ ಕಾಲೇಜು ವಿದ್ಯಾರ್ಥಿಗಳ ಅಂಕಿ ಸಂಖ್ಯಾಶಾಸ್ತ್ರದ ಬಗ್ಗೆ ಮಾತನಾಡಬಹುದಾಗಿದೆ. ಮಾರುಕಟ್ಟೆ ಸಂಶೋಧಕರಿಗೆ ಸಾಂಕೇತಿಕವಾಗಿ ಈ ವಿಷಯದಲ್ಲಿ ಎರಡು ವಿಷಯಗಳಿವೆ: ಮೊದಲನೆಯದಾಗಿ,ಇಡೀ ಜನಸಂಖ್ಯೆಯಲ್ಲಿ ಎಷ್ಟು ಭಾಗಗಳು ಅಥವಾ ಎಷ್ಟು ಉಪ ಪಂಗಡಗಳು ಅಸ್ಥಿತ್ವದಲ್ಲಿವೆ ಎಂಬುದನ್ನು ಸ್ಪಷ್ಟಪಡಿಸಿಕೊಳ್ಳುವುದು; ಮತ್ತು ಎರಡನೆಯದಾಗಿ ಪ್ರತಿಯೊಂದೂ ಭಾಗದಲ್ಲಿನ ಸಾಂಕೇತಿಕ ಸದಸ್ಯರ ಗುಣಗಳ ಬಗ್ಗೆ ಸ್ಪಷ್ಟ ಹಾಗು ಸಂಪೂರ್ಣ ಚಿತ್ರಣವನ್ನು ಸೃಷ್ಟಿಸುವುದು. ಒಂದು ಸಾರ್ತಿ ಈ ಪಾರ್ಶ್ವಚಿತ್ರ ನಿರ್ಮಾಣವಾದ ನಂತರ, ಇದನ್ನು ಮಾರುಕಟ್ಟೆಯ ತಂತ್ರ/ಕೌಶಲ ಮತ್ತು ಮಾರುಕಟ್ಟೆಯ ಯೋಜನೆಯನ್ನು ಅಭಿವೃದ್ಧಿ ಪಡಿಸಲು ಉಪಯೋಗಿಸಿಕೊಳ್ಳಲಾಗುತ್ತದೆ. ಮಾರುಕಟ್ಟೆಯಲ್ಲಿರುವ 5 ರೀತಿಯ ಸಂಖ್ಯಾಶಾಸ್ತ್ರಗಳು ಎಂದರೆ, ವಯಸ್ಸು, ಲಿಂಗ , ಆದಾಯದ ಮಟ್ಟ , ಜಾತಿ ಮತ್ತು ಮನುಕುಲ ವರ್ಣನೆ.
ಡಾ. ಬಿ. ಬಿ. ಬಿರಾದಾರ
ಡಾ.ಬಿ.ಬಿ.ಬಿರಾದಾರರು ೧೮.೪.೧೯೪೯ರಲ್ಲಿ ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನ ಕತ್ನಳ್ಳಿಯಲ್ಲಿ ಜನಿಸಿದ್ದಾರೆ.
ಜನಸಂಖ್ಯಾ ವಿಜ್ಞಾನ
ಪೀಳಿಗೆಯ ಸಮಂಜಸತೆ
ಪೀಳಿಗೆಯ ಸಮಂಜಸತೆ  ಯನ್ನು ವಿವರಿಸುವುದೆಂದರೆ, "ಒಂದು ವಿಷಯದ ಬಗ್ಗೆ ಒಂದೇ ಅವಧಿಯಲ್ಲಿನ ಬಿಡುವಿನ ಅನುಭವವನ್ನು ( ಜನಸಂಖ್ಯೆಯ ಕೆಲವು ಅರ್ಥವಿವರಣೆಯಲ್ಲಿ ) ವೈಯಕ್ತಿಕ ವ್ಯಕ್ತಿಗಳ ಒಂದು ತಂಡ ಪಡೆಯುವುದು ಆಗಿರುತ್ತದೆ ." ಒಂದು ತಂಡದ ಜನರ ಅಭಿಪ್ರಾಯದನುಸಾರ ಒಟ್ಟಾಗಿ ಸೇರಿ ಸಾಮಾನ್ಯ ಚಾರಿತ್ರಿಕ ಘಟನೆಯನ್ನು 1920ರ ಪ್ರಾರಂಭದಲ್ಲಿ ಒಟ್ಟಾಗಿ ಸೇರಿ ಹಂಚಿಕೊಂಡಿದ್ದು, ಇಂದು ಆ ವಿಚಾರ,ಜನಪ್ರಿಯ ಸಂಸ್ಕೃತಿಯಲ್ಲಿ ತನ್ನ ಹಾದಿಯನ್ನು ಕಂಡುಕೊಳ್ಳುವುದರ ಮುಖಾಂತರ, ಎಲ್ಲರೂ ತಿಳಿದಿರುವ "ಬೇಬಿ ಬೂಮರ್ " ಮತ್ತು "ಪೀಳಿಗೆ ಎಕ್ಸ್ "ಆಗಿದೆ. 'ಯುನೈಟೆಡ್ ಕಿಂಗ್ಡಮ್'^^ನಲ್ಲಿ ನಾಲ್ಕು ರಾಷ್ಟ್ರೀಯ ಹುಟ್ಟು ಸಮಂಜಸತೆ ಅಧ್ಯಯನ ಶ್ರೇಣಿಗಳಿದ್ದು ,ಅದರಲ್ಲಿ ಮೊದಲನೆಯ ಮೂರು 12 ವರ್ಷಗಳ ಅಂತರದಲ್ಲಿ ಗುರುತಿಸಿದ್ದು : 1946ರ ರಾಷ್ಟ್ರೀಯ ಆರೋಗ್ಯ ಮತ್ತು ಅಭಿವೃದ್ಧಿ ಮೋಜಣಿ/ಅಳತೆ, 1958 ರ ರಾಷ್ಟ್ರೀಯ ಮಕ್ಕಳ ಅಭಿವೃದ್ಧಿ ಅಧ್ಯಯನ , 1970 ರ ಬ್ರಿಟಿಷರ ಸಮಂಜಸತೆಯ ಅಧ್ಯಯನ , ಮತ್ತು ಸಹಸ್ರ ವಾರ್ಷಿಕ ಅವಧಿಯ ಸಮಂಜಸತೆಯ ಅಧ್ಯಯನವೂ , 2000ದಲ್ಲಿ ಇತ್ತೀಚಿಗೆ ಪ್ರಾರಂಭವಾಗಿದೆ. ಇದರಲ್ಲಿ ಜನರ ಜೀವನದ ಮಾದರಿ (ಸಾಂಕೇತಿಕವಾಗಿ 17,000 ಪ್ರತಿ ಅಧ್ಯಯನದಲ್ಲಿ )ಹಲವು ವರ್ಷಗಳಿಂದ ಅನುಸರಿಸಿದ್ದು, ಇಂದಿಗೂ ಅದು ಮುಂದುವರೆದಿದೆ. ಮಾದರಿಗಳನ್ನು ರಾಷ್ಟ್ರೀಯ ಪ್ರತಿನಿಧಿಗಳಾಗಿ ಗಳಿಸಿದ್ದು, ಈ ಅಧ್ಯಯನಗಳಿಂದ ಊಹಿಸಲಾಗಿದ್ದು, ಅವು ನಾಲ್ಕು ಬೇರೆ ಬೇರೆ ಬ್ರಿಟಿಷ್ ಜನಾಂಗದ ನಿರ್ಧಿಷ್ಟ ವ್ಯತ್ಯಾಸಗಳನ್ನು, ಅವರ ಆರೋಗ್ಯ, ವಿದ್ಯಾಭ್ಯಾಸ , ಅರ್ಹತೆ/ನಡವಳಿಕೆ , ಶರೀರ ವಿನ್ಯಾಸ,ಮಕ್ಕಳ ಇರುವಿಕೆ,ಉದ್ಯೋಗಗಳ ಮಾದರಿ ಇವುಗಳನ್ನು ಒಳಗೊಂಡಿವೆ. ಕೊನೆಯ ಮೂರನ್ನು ರೇಖಾಂಶ ಅಧ್ಯಯನದ ಕೇಂದ್ರವು ನಡೆಸುತ್ತಿದೆ.
ಡಾ. ಬಿ. ಬಿ. ಬಿರಾದಾರ
ಸಾಹಿತ್ಯ
‘ಉತ್ತರ ಕರ್ನಾಟಕದ ಹಂತಿ ಒಂದು ಜಾನಪದ ಅಧ್ಯಯನ’ ಎಂಬ ವಿಷಯದ ಮೇಲೆ ಸಂಶೋಧನೆ ನಡೆಸಿ ೧೯೯೨ ಪಿಎಚ್.ಡಿ ಪದವಿಯನ್ನು ಪಡೆದಿದ್ದಾರೆ. ಹಾಗೇ ಜನಪದದ ಬಗ್ಗೆ ೮ ಕೃತಿಗಳನ್ನು ಪ್ರಕಟಿಸಿದ್ದಾರೆ. ಬೆತ್ತಲೆ ಗಾದೆಗಳು (೧೯೮೧) ಬೆತ್ತಲೆ ಹೋಳಿ ಹಾಡುಗಳು (೧೯೮೩ ಸಮಾಜ ಪುಸ್ತಕಾಲಯ, ಧಾರವಾಡ) ಆರು ಅಧ್ಯಾಯಗಳನ್ನೊಳಗೊಂಡ ಬೆತ್ತಲೆ ಹೋಳಿ ಹಾಡುಗಳ ಸಂಗ್ರಹ ಇದರಲ್ಲಿವೆ. ಜಾನಪದ ಜಾಣ್ಮೆ (೧೯೮೨) ಜಾನಪದ ನಿಧಿ (೧೯೯೬) ಜಾನಪದ ಸಿರಿ (೧೯೯೭) ‘ಹೋಳಿ’ ಜಾನಪದ ನಾಟಕ, ಶೃಂಗಾರ ಲಾವಣಿಗಳು (೧೯೯೮ ಜ್ಯೋತಿ ಪ್ರಕಾಶನ, ಧಾರವಾಡ) ಇದು ೪೬ ಶೃಂಗಾರ ಲಾವಣಿಗಳನ್ನು ಒಳಗೊಂಡ ಸಂಗ್ರಹ ಕೃತಿ. ಸಹಜ ಶೃಂಗಾರ ಲಾವಣಿಗಳು, ವಿಪ್ರಲಂಭ ಶೃಂಗಾರ ಲಾವಣಿಗಳು, ಸಂಭೋಗ ಶೃಂಗಾರ ಲಾವಣಿಗಳು ಇವೆ. ಜನಪದ ಗಣಿತ (೨೦೦೦) ಅಲ್ಲದೆ ೩೦ಕ್ಕೂ ಹೆಚ್ಚು ಜಾನಪದ ಸಂಶೋಧನ ಲೆಖನಗಳನ್ನು ಹೊರತಂದಿದ್ದಾರೆ. ಇವರ ಮಾರ್ಗದರ್ಶನದಲ್ಲಿ ಇಲ್ಲಿಯವರೆಗೆ ೩ ಜನ ಪಿಎಚ್.ಡಿ ಪದವಿ ಹಾಗೂ ೭ ಜನ ಎಂಫಿಲ್ ಪದವಿ ಪಡೆದಿದ್ದಾರೆ. ಈಗ ಕರ್ನಾಟಕ ವಿಶ್ವವಿದ್ಯಾಲಯ ಡಾ. ಆರ್. ಸಿ. ಹಿರೇಮಠ ಕನ್ನಡ ಅಧ್ಯಯನ ಪೀಠದಲ್ಲಿ ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ.
ಜನಸಂಖ್ಯಾ ವಿಜ್ಞಾನ
ಯುನೈಟೆಡ್ ಸ್ಟೇಟ್ಸ್ ನಲ್ಲಿ ಸಮಂಜಸತೆ/ಸಮವಯಸ್ಕತೆ
ವಿಲಿಯಂ ಸ್ತ್ರಾಸ್ಸ್ ಮತ್ತು ನೀಲ್ ಹೋವೇ ,ಇವರು ನಡೆಸಿದ ಅಧ್ಯಯನದನ್ವಯ ,ತಾವು ಬರೆದ ಪುಸ್ತಕಗಳಾದ ಜನರೇಶನ್ಸ್  ಮತ್ತು ಫೋರ್ತ್ ಟರ್ನಿಂಗ್ ^^ನಲ್ಲಿ ಪೀಳಿಗೆಯ ಸಾಮ್ಯತೆ ಮತ್ತು ವ್ಯತ್ಯಾಸದ ಬಗ್ಗೆ 15ನೇ ಶತಮಾನದಷ್ಟು ಹಿಂದಕ್ಕೆ ಹೋಗಿ, 80 ವರ್ಷಗಳ ಅವಧಿಯಲ್ಲಿ, ಪೀಳಿಗೆಯು 4 ಹಂತಗಳಲ್ಲಿ ಮುಂದುವರೆದಿದ್ದು, ಪ್ರತಿಯೊಂದೂ ಸುಮಾರು 20 ವರ್ಷಗಳಷ್ಟು ಅಂತರದಲ್ಲಿದೆ. ಮೊದಲನೇ ಹಂತದಲ್ಲಿ ಸಂಧೀಕಾಲದ ಸಮಯದ ಅವಧಿಯಲ್ಲಿ ಜನಿಸಿದವರನ್ನು "ಕಲಾವಿದರು" ಎಂದು ಗುರುತಿಸಿದೆ. ಮುಂದಿನ ಅವಧಿಯು "ಉನ್ನತ" ಅವಧಿಯಾಗಿದ್ದು, ಈ ಅವಧಿಯಲ್ಲಿ ಜನಿಸಿದವರನ್ನು "ಪ್ರವಾದಿ/ಧರ್ಮೋಪದೇಶಕ" ಎಂದು ಕರೆಯಲಾಗುತ್ತದೆ. ಮುಂದಿನ ಅವಧಿಯು "ಎಚ್ಚರಿಕೆಯ ಅವಧಿ" ಯಾಗಿದ್ದು, ಈ ಅವಧಿಯಲ್ಲಿ ಜನಿಸಿದವರನ್ನು "ಚರಪಶುಪಾಲಕ ಕುಲದವರು/ಅಲೆಮಾರಿಗಳು" ಎಂದು ಕರೆಯಲಾಗಿದೆ. ಅಂತಿಮ ಹಂತದ ಅವಧಿಯು, "ಗೋಜು ಬಿಡಿಸಿದ ಅವಧಿ" ಯಾಗಿದ್ದು, ಈ ಅವಧಿಯಲ್ಲಿ ಜನಿಸಿದವರು "ನಾಯಕರು " ಎನಿಸಿಕೊಳ್ಳುತ್ತಾರೆ. ಇತ್ತೀಚಿನ "ಉನ್ನತ ಅವಧಿ " 50 ಮತ್ತು 60 ರ ಸಾಲಿನಲ್ಲಿ ಆಗಿದೆ. (ಈ ಕಾರಣದಿಂದ, ಬೇಬಿ ಬೂಮೆರ್ಸ್^^ಗಳು ಇತ್ತೀಚಿನ "ಪ್ರವಾದಿ/ಸಂತರ " ಬೆಳೆಗಳಾಗಿವೆ./ಸಂತರ ಪೀಳಿಗೆಯ ಮಕ್ಕಳು ಜನಿಸಿದರು.) ಅಮೆರಿಕಾದ ಪೀಳಿಗೆಯ ಸಮಂಜಸತೆಯ ಬಗ್ಗೆ ಸ್ಕ್ಹುಮನ್ ಮತ್ತು ಸ್ಕಾತ್ತ್ (1989) 1985ರಲ್ಲಿ ನಡೆಸಿದ ಸ್ಪಷ್ಟ ಅಧ್ಯಯನದಲ್ಲಿ, ಎಲ್ಲಾ ವಯಸ್ಸಿನ ದೊಡ್ಡವರ ಮಾದರಿಯನ್ನು ಪಡೆದು, "ಪ್ರಪಂಚದ ಯಾವ ವಿಷಯ ವಿಶೇಷವಾಗಿ ನಿಮಗೆ ಮುಖ್ಯ?" ಎಂದು ಕೇಳಲಾಯಿತು. ಅವರು 33 ಘಟನೆಗಳನ್ನು ಹೆಚ್ಚಿನ ಸಂಭಾವ್ಯತೆಯಲ್ಲಿ ಹೇಳಿದರು. ಪ್ರತಿವಾದಿಯ ವಯಸ್ಸನ್ನು ಸಂಬಂಧಿಸಿದಂತೆ, ಶ್ರೇಣೀಕೃತ ಅವಶ್ಯಕತೆಯನ್ನು ಪರಿಗಣಿಸಿದಾಗ ಏಳು ನಿರ್ಧಿಷ್ಟ ಸಮಂಜಸತೆ ಸಾಕ್ಷಿಯಾಯಿತು. ಈ ದಿನ ಕೆಳಕಂಡ ವರ್ಣನಾತ್ಮಕತೆಯನ್ನು ಸತತವಾಗಿ ಸಮಂಜಸತೆಯಲ್ಲಿ ಬಳಸಲಾಗಿದೆ:
ಡಾ. ಬಿ. ಬಿ. ಬಿರಾದಾರ
ಸಾಹಿತ್ಯ
ವರ್ಗ:ಚುಟುಕು ವರ್ಗ:ಸಾಹಿತಿಗಳು